
TWINNING MEGÁLLAPODÁS

HIVATKOZÁSI SZÁM: [HU/IB/2002/SO/02 & Pénzügyi feljegyzés: 2002-es Magyar Nemzeti Program – I. rész]
Amely létrejött egyfelől Magyarország (a továbbiakban: a Tagjelölt Ország) államigazgatása képviseletében az Állami Foglalkoztatási Hivatal (ÁFH), illetve

az általa a megállapodás végrehajtásával megbízott Szarvas Sándor, valamint

Svédország (a továbbiakban: a „Tagország”) államigazgatása képviseletében a Svéd Állami Munkaerő-piaci Felügyelet (AMS), illetve az általa a megállapodás végrehajtásával megbízott Gerd Elmfeldt, a Nemzetközi Titkárság projektvezetője között

AZ ALÁBBI FELTÉTELEKKEL:

I. CÍM          A Twinning Program Célja: A projektet megalapozó közösségi vívmányok és az elérni kívánt gyakorlati eredmények

1. cikk        Cél (garantált eredmény)

1.1 Az általános cél az ÁFSz hatékonyságának és eredményességének javítása, valamennyi ügyfél jobb kiszolgálása, a munkaerőpiac működésének támogatása; a területfejlesztési projektek munkájának segítése részletes munkaerőpiaci információk biztosításával, az EU Foglalkoztatási Stratégiai Irányvonalai szerint. 

1.2 A garantált eredmények közé tartozik az alábbiak támogatása

· szolgáltatási modell kialakítása szakszerű, személyre szabott szolgáltatások, az önkiszolgálás lehetőségének és a munkáltatók részére nyújtott speciális szolgáltatások biztosítása érdekében (1. komponens),

· olyan országos álláshelyeket és egyéneket tartalmazó információs rendszer kialakítása, amely megfelel az egyéni esetek és az EURES állásbejelentés kezelési igényeinek, valamint a statisztikai adatgyűjtésekhez és az ÁFSz teljesítményméréséhez kapcsolódó követelményeknek (2. komponens);

· új irodai környezet felállítása (3. komponens),

· az ÁFSz személyzetének felkészítése EszA típusú, koordinált munkaerő-piaci és humánerőforrás fejlesztési valamint területfejlesztési projektek tervezésére, végrehajtására, nyomonkövetésére és kiértékelésére (4. rész),

· az ÁFSz szolgáltatásainak és tevékenységeinek korszerűsítése, bővítése az álláskeresők és a munkáltatók igényeinek megfelelően,

· az ÁFSz munkaszervezésének/irányításának korszerűsítése (5. komponens),

· számítógépes rendszerek fejlesztése a monitorozás, egyeztetés és adatszolgáltatás céljából (6. komponens),

· hatékony és áttekinthető projektirányítás (7. komponens).

2. cikk        Közösségi vívmányok (Acquis communautaire)

Az Állami Foglalkoztatási Szolgálat korszerűsítési igényének indoklása a Bizottság és a Magyar Kormány által nemrégiben aláírt, A Magyar Foglalkoztatáspolitika Prioritásainak Közös Értékelése (Joint Assessment Paper = JAP) című dokumentumban található.

A JAP egyik központi célkitűzése az ÁFSz fejlesztése és korszerűsítése (3.5.3. pont).

A kormány elkötelezett a munkaerő-piaci kereslet és kínálat megfeleltetésében játszott szerepének megerősítése iránt, és országszerte magas szintű szolgáltatást igyekszik nyújtani az ügyfeleknek. Elkötelezett továbbá az iránt is, hogy az ÁFSz fejlesztési folyamatának keretében megerősítse a kétféle szerepe (segélyező rendszer valamint a munkaerőpiaci igények szakszerű kielégítése) közötti közvetítő funkcióját.   

Az országos munkaügyi szervezet (Állami Foglalkoztatási Szolgálat) korszerűsítésének témáját az ANP 5.4 Foglalkoztatás és szociálpolitika című szakasza is tárgyalja.

A "Megfelelő munkaerő-piaci szerkezet kialakítása" középtávú célkitűzésként szerepel a Csatlakozási partnerség 1999-es változatában, a 3.2 Foglalkoztatás és szociálpolitika című fejezetben.

Hozzájárulás a Nemzeti Fejlesztési Tervhez: a projekt hozzájárulásait az említett célhoz a következő fejezetek részletezik: 5. Fejlesztési prioritások és intézkedések; 5.3 Foglalkoztatás és oktatás, 5.3.1 Foglalkoztatás és a társadalmi bevonás prioritása, 6. Az ÁFSz korszerűsítése.

A „közösségi vívmányok” további fontos elemei – tágabb értelemben véve – a következők:

· a Luxemburgi Munkaügyi Csúcsértekezlet eredményei (1997. december), amely útjára indította az Európai Foglalkoztatási Stratégiát (az Amszterdami Egyezmény alapján), 

· A Tanács a Tagországok 1998., 1999., 2000., 2001. és 2002. évi foglalkoztatáspolitikája számára iránymutató határozatai (az utolsó: 2002/177/EK, 2002. február 18.), 

· A Tanács 1984. december 19-i határozata a tartós munkanélküliség elleni fellépésről, 

· A Tanács 1984. június 17-i határozata a női munkanélküliség elleni fellépésről, 

· A Tanács “Az állami foglalkoztatási szolgálatok korszerűsítése az Európai Foglalkoztatási Stratégia alapján” című közleménye (1998.11.13.), 

· A Tanács “Helyi foglalkoztatási intézkedések - az Európai Foglalkoztatási Stratégia helyi dimenziói” című közleménye (2001.01.09.), 

· A Kölni Csúcstalálkozón elfogadott Európai Foglalkoztatási Egyezmény (1999.06.16.), 

· Az Európai Foglalkoztatási Szolgálatok közös küldetésmegfogalmazása (EU/EGT) (2000.12.09.), 

· A Bizottság 1993. október 22-i határozata az EURES hálózatról. 

3. cikk        A twinning program tartalma

A projekt az alábbi tevékenységeket foglalja magában:

Előkészítő fázis

· Az előcsatlakozási tanácsadó (ET) bevezető időszaka.

· Az előkészítő fázisban kialakul a projekt szervezete, elkészítik az alapvizsgálatokat és elemzéseket, a fázis végén pedig sor kerül a Projekt Irányító Bizottság első ülésére. 

Az új szolgáltatási modell kialakítása és bevezetése

· Az új szolgáltatási modellt kísérleti jelleggel 21 kiválasztott kirendeltségen vezetik be

· Felmérésekkel, vizsgálatokkal elemzik és meghatározzák a munkaerő-piaci igényeket, és javaslatot tesznek a magyar hatóságok számára egy, a munkaadókat és munkavállalókat jobban kiszolgáló új szolgáltatási modellre

· Bevezetés a tartós munkanélküliség megelőzését szolgáló ügyfélbesorolás (profiling) rendszerébe és egyéb módszerekbe

· Önkiszolgáló módszerek a KIOSK rendszer tervezésével és javaslatával kapcsolatban

· Felkészült résztvevők tanulmányútja Svédországba és Dániába, melyet követően minden résztvevő beszámolót készít

· Vezetői szeminárium és értékelő jelentés

· Áttekinthető és következetes terv készítése, előterjesztése a szolgáltatási modell bevezetéséről

· A Tagország szakértői nyomon követik a fél éves kísérleti időszakot

· A kísérleti időszak értékelése, az eredmények összevetése 

· Korrekció az értékelés alapján, javaslat a felülvizsgált modell alapján

· Zárókonferencia megrendezése

A Munkaerő-piaci Információs Rendszer kialakítása

· A Munkaerő-piaci Információs Rendszer (MIR) kidolgozása. A javasolt terv a helyzetfelmérés alapján készül el

· Kézikönyv és kérdőívek kidolgozása a munkaadóktól, önkormányzatoktól, képző intézményektől, iskoláktól és egyéb regionális intézményektől történő adatgyűjtéshez 

· Adatbázis tervezésének, kialakításának és értékelésének támogatása a jelenlegi Munkaerő-piaci Információs Rendszer bővítéséhez

· Javaslat a MIR kialakítására a jobb adatszolgáltatás, tervezés, előrejelzés és költségtervezés érdekében.

· Különböző módszerek kidolgozása az álláskeresők és munkaadók tájékoztatására a MIR eredményei alapján

· A MIR adaptálása a területfejlesztési projektek és az EszA szerint, valamint a hátrányos helyzetű csoportok segítése érdekében.

· Teljesítménymutatók kidolgozása a teljesítménymenedzsment rendszerek számára, az EU-ban használt közös mutatók kialakítása.

Új irodai környezet

· Új irodaelrendezési terv elkészítése, javaslat az új bútorokra. Részvétel a műszaki specifikáció és az értékelés elkészítésében, valamint az új bútorok beszerelésében

· Új beléptető rendszer kidolgozása, részvétel a műszaki specifikáció és az értékelés elkészítésében, valamint az új beléptető rendszer felszerelésében.

Képzés

· Az oktatók képzési tervének elkészítése és átadása a szolgáltatási szerződés kezelői számára

· A munkatársak képzési tervének elkészítése és átadása a szolgáltatási szerződés kezelői számára

· A 21 oktató kiválasztása, az oktatás megtartása a Tagországok szakértőivel. 

· Helyi vezetők kinevezése, az igények szerint, a kijelölt kirendeltségek logisztikájának kialakítása

· 450 munkatárs képzése

· Terv és javaslat készítése a  munkatársak folyamatos, átfogó képzésére

· Nemzeti modellek készítése az ESzA típusú projektek végrehajtásához

· Segítség az oktatószoftver kiválasztásához

Az ÁFSz felépítésének korszerűsítése

· Az ÁFSz felépítésének korszerűsítését a képzésben résztvevő helyi vezetők végzik el, az ő feladatuk lesz az új irányítási modellek bevezetése

· A helyi vezetők támogatása az átszervezési igények felmérése során, szeminárium szervezése tapasztalatcsere céljából.

· Új minőségértékelési rendszer bevezetése és folyamatos továbbfejlesztése

Számítógépes információs rendszer

· A számítógépes információs rendszer jelenlegi kapacitásának elemzése, javaslat az ÁFSz hardver infrastruktúra kialakítására.

· Az új rendszer műszaki specifikációjának elkészítése, részvétel az értékelésben és a telepítés felügyeletében

· Javaslat a KIOSK hardver kialakítására, a műszaki specifikációjának elkészítése, részvétel az értékelésben és a telepítés felügyeletében

· A KIOSK szoftver fejlesztése, a műszaki ajánlatkérés (ToR) előkészítése, részvétel az ajánlatok kiértékelésében, műszaki segítségnyújtás, a külső kivitelező felügyelete. Részvétel az átvétel, a tesztelés és az informatikai felhasználók oktatása során.

· A MIR szoftver fejlesztése, a műszaki ajánlatkérés (ToR) előkészítése, részvétel az ajánlatok kiértékelésében, műszaki segítségnyújtás, a külső kivitelező felügyelete. Részvétel az átvétel, a tesztelés és az informatikai felhasználók oktatása során.

4. cikk        Feltételek

A felek megállapodnak abban, hogy a jelen megállapodást akkor írják alá és hajtják végre, ha értesítést kaptak arról, hogy a Bizottság elfogadta a PHARE hozzájárulását a projekt költségeihez a 7. cikk, valamint a Pénzügyi feljegyzés: 2002-es Magyar Nemzeti Program – I. rész alapján.
A jelen twinning megállapodás a Magyar Kormány által társfinanszírozott projekt része. Az informatikai és irodai berendezések beszerzését, valamint a szolgáltatási szerződéseket a PHARE és a Kormány egy közös finanszírozású versenytárgyalás keretében finanszírozza. A twinning komponens egyes tevékenységeit és szolgáltatásait a magyar fél társfinanszírozza. A magyar hatóságok által finanszírozott megfelelő tételek a költségvetési megjegyzések című részben találhatók.

II. CÍM         Szervezés és módszertan, ütemezés

5. cikk        Humán erőforrások

5.1  

A projekt végrehajtása az Országos Foglalkoztatási Hivatal (FH) munkatársainak feladata. Munkájukat a fejlesztés és bevezetés során a kiválasztott megyei központok és/vagy kirendeltségek vezetői és munkatársai segítik. 

A résztvevő munkatársak neve és beosztása:  

Dr. Székely Judit, a Foglalkoztatáspolitikai és Munkaügyi Minisztérium helyettes államtitkára

Szarvas Sándor, a Foglalkoztatáspolitikai és Munkaügyi Minisztérium főosztályvezető helyettese

Pirisi Károly, az Országos Foglalkoztatási Hivatal (FH) főigazgatója

Lázár György, az FH Munkaerő-piaci Információs és Elemzési Osztályának vezetője

Kovács Géza, az FH Nemzetközi Osztályának vezetője

Kövi László, az FH EU projekt koordinátora

A kiválasztott kísérleti kirendeltségek vezetői és munkatársai

5.2  

5.2.1. Svéd részről a projektvezető Gerd Elmfeld, a svéd Országos Munkaerő-piaci Felügyelet Nemzetközi Titkárságának kiemelt projektvezetője. Elmfeld úrhölgy 6 helyszíni munkalátogatást tervez Magyarországra, továbbá havonta 3 napot foglalkozik a projekttel Svédországban. A projektvezetési feladatokat Hens Bech Andersen helyettes projektvezetővel, a dán Vejle régió Állami Foglalkoztatási Szolgálatának régióigazgatójával együttműködve látja el.

A projektvezető feladata a projekt helyes irányban tartása, továbbá ő felel az elvárt eredmények határidőre történő eléréséért és megfelelő minőségéért.

Konkrét feladatai:

· A projekt előrehaladásának felügyelete, ennek keretében kéthavonta látogatás Magyarországra.

· Kapcsolattartás a magyar projektvezetővel a projekt előrehaladása és az esetleges problémák megoldása kapcsán.

· Az ET illetve (ahol ez értelmezhető) a projekt pénzügyi lebonyolítói által jelzett komolyabb nehézségek gyors megoldása.

· A projekt végrehajtásának felügyelete, így az általános pénzügyi vezetés is.

· Negyedéves beszámolók és a zárójelentés elkészítése a Bizottság számára. A negyedéves beszámolók és a zárójelentés tervezetét véleményezésre és ellenjegyzésre a magyar projektvezető is megkapja. A két fél aláírása után a végleges jelentést hivatalosan az EU Bizottságának Budapesti Delegációjához nyújtják be.

· A jelen megállapodás végrehajtásának biztosítása.

5.2.2 A dán projektvezető helyettes Jens B. Andersen, a Vejle Régió Állami Foglalkoztatási Szolgálatának régióigazgatója. Andersen úr 4 helyszíni munkalátogatást tervez Magyarországra, továbbá havonta 1 napot foglalkozik a projekttel Dániában.

5.2.3 Az előcsatlakozási tanácsadó Bent Dupont, a dán Viborg Régió Foglalkoztatási Szolgálatának adminisztratív igazgatója

· Az előcsatlakozási tanácsadó szorosan együttműködik magyar partnerével – különösen a felelős munkacsoport 5.1 pontban felsorolt tagjaival.

· Az ET ezenkívül szorosan együttműködik a közép- és rövid távú szakértőkkel a szemináriumok, képzések, valamint egy tanulmányút lebonyolítása során. 

· Az ET a 12 hónapra szóló megbízását követően 6 munkalátogatást tesz Magyarországra az új szolgáltatási modell kísérleti eredményeinek követése céljából

Az ET segíti a projektvezetőket a projekt eredményes koordinálása és a célkitűzések teljesítése, valamint a tervezett eredmények napi szintű teljesítése terén. Ennek érdekében személyesen tartja a kapcsolatot és egyeztet a projektvezetőkkel, a megfelelő hazai államigazgatási szervekkel, valamint a rövid távú szakértőkkel.  Az ET koordinálja a számos rövid távú szakértő munkáját, és minden vonatkozásban felügyeli a projekt végrehajtását.

Az ET ezenkívül beszámolókat készít, eredményesen hozzájárul a megállapodásban foglalt eredmények hivatalos és nemhivatalos értékeléséhez, biztosítja az esetleg szükséges további támogatást, kiegészítést a projekt végrehajtása és a célkitűzések teljesítése érdekében. Végül, az ET meghatározza a projekt végrehajtása során felmerülő esetleges nehézségeket, elősegíti azok megoldását, továbbá részt vesz a projekt pénzügyi irányításában és ellenőrzésében.

5.3  

A hatékony programkoordináció érdekében létre kell hozni egy Irányító Bizottságot. Az Irányító Bizottság tanácsadói és döntéshozói szerepet tölt be, valamint szakmailag ellenőrzi, felügyeli a program tervezését és végrehajtását. Az Irányító Bizottság ezenkívül garantálja a szakterületen folyó egyéb (PHARE vagy egyéb) projektekkel történő koordinációt.

A projekt irányító bizottsági tagjai:

· Dr. Székely Judit, szakmai programfelelős (SPO), a Foglalkoztatáspolitikai és Munkaügyi Minisztérium helyettes államtitkára,

· Az Egészségügyi, Szociális és Családügyi Minisztérium képviselői,

· Gerd Elmfeldt (a Tagország projektvezetője), a svéd Országos Munkaerő-piaci Felügyelet Nemzetközi Titkárságának kiemelt projektvezetője, valamint 
Szarvas Sándor (a Tagjelölt Ország projektvezetője), a Foglalkoztatáspolitikai és Munkaügyi Minisztérium főosztályvezető helyettese,

· Leif Christian Hansen, vezető tanácsadó, a Dán Munkaerő-piaci Hatóság meghatalmazott képviselője, 

· Jens Bech Andersen, projektvezető helyettes, a Vejle Regionális ÁFSz régióigazgatója,

· Az Európai Bizottság Magyarországi Delegációjának képviselője megfigyelői minőségben,

· Rózsa Judit program engedélyező tisztviselő (PAO), KPSzE (megfigyelő), 
· Bent Dupont, előcsatlakozási tanácsadó, a Viborg Regionális ÁFSz adminisztratív igazgatója,

· A Országos Munkaerő-piaci Alap Irányító Testületének képviselője. (munkaadói oldal),

· A Országos Munkaerő-piaci Alap Irányító Testületének képviselője. (munkavállalói oldal).

Az irányító bizottság tagjai (a megfigyelők kivételével) szavazati joggal rendelkeznek. 

Az Irányító Bizottság felel a projekt általános tervezési, végrehajtási és értékelési feladatainak ellátásáért, s egyben tanácsadó testületként is működik az Országos Foglalkoztatási Hivatal és a tagországbeli twinning partnerek felé. Az irányító bizottság feladata továbbá a projekt végrehajtásában résztvevő különböző testületek munkájának megfelelő összehangolása.

Az FH felelős a projekt technikai koordinálásáért, továbbá összekötő szerepet tölt be a különböző résztvevő partnerek között.

A napi vezetés, illetve a részletes tervezés, értékelés a magyar projektvezető és az ET feladata.

5.4  

A projekt munkanyelve az angol. Azonban a legfontosabb oktatási segédanyagok tervezeteit és végleges változatát, valamint a negyedéves beszámolókat és zárójelentéseket a mellékletekkel együtt magyarra is le kell fordítani.

6. cikk        Munkaterv

A projekt az Európai Bizottságnak a Partnerségi Együttműködési Szerződés (v. Partnerségi Szerződést) jóváhagyásával, a jóváhagyás tényének közzétételével indul. 

Az Előcsatlakozási Szakértő (ESz) a projekt indulásától számított 12 hónapig tartózkodik Magyarországon. A projekt időtartama 24 hónap, mely időszak lehetővé teszi a tevékenységek végrehajtását, az ütemterv szükség szerinti módosítását, a projekt zárójelentésének elkészítését és a teljes projekt kiértékelését.

A projekt várt eredményeinek elérése érdekében a partnerek az alábbi projektkomponenseket határozták meg:

1. új szolgáltatási modell kialakítása és bevezetése; 
2. munkaerőpiaci információs rendszer (MIR) létrehozása; 
3. új irodai környezet kialakítása; 
4. képzés; 
5. a munkaügyi szervezet felépítésének korszerűsítése; 
6. számítógépes információs rendszer létrehozása; 
7. projektvezetés. 
A 1-6 komponensek tevékenységeit illetően a partnerek megállapodtak, hogy minden egyes tevékenység esetében legalább egy hazai szakértőt (HSz), mint kapcsolattartó személyt, kijelölnek az uniós szakértő (USz) mellé.

1. Új szolgáltatási modell kialakítása és bevezetése

21 kirendeltség kerül kiválasztásra, amelyekben kísérleti jelleggel bevezetik új szolgáltatási modellt.

A kiválasztott kirendeltségek és a Foglalkoztatási Hivatal (FH) az uniós partnerekkel együtt kialakítanak egy, a munkaerőpiaci igényeket hatékonyabban kielégítő új szolgáltatási modellt. A munkaerőpiaci igények a 21 kirendeltség kiválasztásakor kerülnek felmérésre.

Az új szolgáltatási modellt bevezetik és kialakítják a modell hatékonyságát mérő indikátorokat.

Ezt követően a kísérleti fázist kiértékelik, a modellt szükség szerint módosítják és később országosan bevezetik.

A szolgáltatási modell jellemzői:

· jobb minőségű személyes szolgáltatás a kirendeltséget felkereső ügyfelek számára: személyre szabott ügyintézés, közvetítés, tanácsadás és egyéni tevékenységtervek készítése, 

· fejlettebb önkiszolgálást/öninformálódást segítő módszerek az állást és/vagy oktatást illetve képzést kereső személyek számára, többek között informálódást, önkiszolgálást segítő számítógépes pultok (KIOSzK) felállítása, 

· hatékonyabb szolgáltatás munkáltatók számára, 

· a tartós munkanélküliség megelőzésének hatékonyabbá tétele az egyén adatait, életútját részletesebben nyilvántartó eszköz, az ún. profiling módszer (v. árnyalt nyilvántartásba vétel) segítségével; valamint a hátrányos helyzetű rétegek igényeihez igazodó foglalkoztatási eszközök kialakítása. 

1.1. alkomponens: 21 kirendeltség kiválasztása

Célkitűzés

Elérni, hogy a 21 kiválasztott kirendeltség elkötelezze magát az új szolgáltatási modell kísérleti jellegű kipróbálása mellett.

Tevékenységek
1.1.1 Kirendeltségek kiválasztása

A kipróbálásra kiválasztott 21 kirendeltség felsorolása a projektdokumentumban (Standard Summary Project Fiche, Hu0202-02 – 5. melléklet) található. A kiválasztásban a Tripartit Bizottságok, valamint a megyei központok igazgatói vesznek részt.

1.1.2 Információ nyújtás a kiválasztott irodák számára

A kiválasztott 21 kirendeltség 21 helyi vezetője számára kétnapos bevezető szemináriumra kerül sor. A szeminárium témakörei a következők: a munkanélkülieknek nyújtott közvetlen személyes szolgáltatások, a munkaadóknak nyújtott szolgáltatások, önkiszolgáló termékek (mindkét célcsoport számára), valamint a tartós munkanélküliség megelőzése. A témaköröket előadások, viták, szerepjáték és műhelymunka keretében dolgozzák fel. 

1.1.3 Információ nyújtás a többi kirendeltség számára

Az FH írásban tájékoztatja a kirendeltségek nagyobb részét, amelyet nem választottak ki a kísérleti próbára. A tájékoztató az új szolgáltatási modell célkitűzéseire és a kiterjesztés későbbi feltételeire is kitér.

Elérendő eredmények
1.1.1

A 21 kirendeltséget a projekt 1. negyedévének 1. hónapjában választják ki.


1.1.2

Kétnapos bevezető szeminárium a 21 vezető számára. A képzésben a kísérletre kijelölt vezetők vegyenek részt – és készüljenek fel rá, hogy (a későbbiekben) mintaként szolgálnak majd a szolgáltatási modell országos kiterjesztése során. A bevezető szemináriumra a projekt 1. negyedévének 2. hónapjában kerül sor.

1.1.3

Az FH a projekt 1. negyedévének 2. hónapjában tájékoztatja a kísérletben részt nem vevő kirendeltségeket.

Input
A 21 kirendeltség kiválasztása, továbbá valamennyi kirendeltség, Tripartit Bizottság és megyei központ alapvető tájékoztatása a projektek tartalmáról, céljáról és ütemtervéről a Tagjelölt Ország feladata.

A kétnapos bevezető szemináriumot a Tagjelölt Ország az ET-vel közösen szervezi és tartja.

Kockázatok/feltételezések
A kockázatkezelés során figyelembe kell venni, hogy azok a kirendeltségek, amelyek nem vesznek részt a kísérletben esetleg nem lesznek motiváltak a későbbi kiterjesztés során. Ezért a kipróbálás során rendszeres, átfogó tájékoztatást kell biztosítani ezeknek a kirendeltségeknek.

A 21 kiválasztott kirendeltség vezetői számára egyértelmű ösztönzést kell teremteni a kísérletben való részvételre.

1.2. alkomponens: munkaerőpiaci igények felmérése

Célkitűzés

Biztosítani, hogy a kidolgozott és kipróbált szolgáltatási modell a munkáltatók és a munkanélküliek valódi igényei szerint működik.

Tevékenységek
1.2.1 Helyzetfelmérés

A 21 kirendeltség legfontosabb teljesítménymutatóinak felmérése. A helyzetfelmérés alapján állítják össze az ÁFSz-nél szükséges változásokat. Módszer: az ET interjút készít a 7 megye 21 kirendeltségében – kiegészítve az FH által megadott számokat. Az interjúkat egy mátrix modell szerint vezeti, a legfontosabb teljesítménymutatókra és a kirendeltségek szervezeti felépítésére összpontosítva. A helyzetfelmérés így eszközt ad a Tagországok szakértőinek a későbbi képzés előkészítéséhez, valamint az új szolgáltatási modell kialakításához. 

1.2.2 Ügyfelek között folytatott felmérés

A 21 kirendeltségnél két ügyfélfelmérésre kerül sor. Ennek keretében a vállalatok és a munkanélküliek reprezentatív mintáját igyekeznek elérni. Mindkét ügyfélfelmérés célja a jelenlegi teljesítménymutatók felvétele és a két célcsoport szükségleteinek meghatározása.

1.2.3 Elemzés

A helyzetfelmérés és a felmérések során nyert adatok, valamint a kulcsfontosságú mutatók elemzése. Ezek alapján alakítják ki az új szolgáltatási modell elemeit. Az elemzés olyan aktív eszköz, amely segíti a twinning partnereket a munkatársak és vezetők képzési elemeinek – például a változáskezelési modellek – kialakításában (5.1.) 

Elérendő eredmények
1.2.1

A helyzetfelmérésre a projekt 1. negyedévének 2. hónapjában kerül sor.

1.2.2

Az 500-600 vállalat körében elvégzendő felmérést a projekt 1. negyedévének 2. és 3. hónapjában tervezik meg és bonyolítják le. A felmérés során egyedi kérdésekkel egészítik ki a reprezentatív vállalati körben végzett rendszeres felmérések kérdéseit. A kiegészítő kérdésekre válaszoló cégek ennek megfelelően a 21 kirendeltség rendszeres felméréseiben szereplő fix vállalati körből kerülnek ki.

A mintegy 500 munkanélküli körében elvégzendő felmérésre 14 nap alatt kerül sor, az eredményeket a projekt 1. negyedév 3. hónapjának végéig véglegesítik. A részvételre felkért munkanélküliek abból a körből kerülnek ki, amelyet az ÁFSz eddig is igénybe vett az adatgyűjtések során, illetve találkozók és beszélgetések alkalmával. A tervek szerint 500-nál több válasz is érkezhet, de már 500 is statisztikailag érvényes alap a helyzetfelméréshez.   

1.2.3

A helyzetfelmérés eredményeit és a 21 kirendeltség releváns fő teljesítménymutatóit a projekt 2. negyedévének 1. hónapja során elemzik. A Twinning Partnerek az elemzés alapján alakítják ki az új szolgáltatási modell elemeit.

Input
A Tagjelölt Ország és az ET a kísérletben résztvevő 21 kirendeltségen készített interjúkkal, valamint a jelenlegi adatok, így a fő teljesítménymutatók összegyűjtésével végzi el a helyzetfelmérést.

A felméréseket a Tagjelölt Ország az ET-vel közösen alakítja ki. A felmérések tervezetét az Irányító Bizottság napirendi pontjai között tárgyalják meg. A felmérések elvégzéséért a 21 kirendeltség és az FH felel. 

A helyzetfelmérés, a felhasználói felmérés eredményeinek, valamint a fő teljesítménymutatóknak az elemzése a Tagjelölt Ország feladata. Az elemzést megvitatják az új szolgáltatási modell kialakításában és bevezetésében részt vevő középtávú szakértővel.

Kockázatok/feltételezések

Az egyetlen beazonosított kockázat, hogy a munkaadók és a munkanélküliek esetleg nem éreznek ösztönzést a felmérésben való részvételre. Továbbá a válaszok talán nem lesznek teljesen őszinték, ami hátráltatja a két célcsoport tényleges igényeinek megállapítását.

1.3. alkomponens: új szolgáltatási modell kialakítása

Célkitűzés
Új szolgáltatási modell kialakítása a kirendeltségeken a legfontosabb szolgáltatási területeket érintve: vállalkozásoknak (munkáltatóknak) illetve a munkanélkülieknek (és foglalkoztatott személyeknek) nyújtott szolgáltatások. A KIOSzK-ok és az állásbörzék ?? az önkiszolgálás/öninformálódás lehetőségét teremtik meg.

Tevékenységek
1.3.1. Új modell kialakítása a jobb egyéni kiszolgálás érdekében

Az elemzés alapján (1.2.3) elkészül a jobb személyre szabott kiszolgálást biztosító új szolgáltatási modell. A modell kialakítása magában foglalja az egyéni esetkezelést, a közvetítést, a tanácsadást, egyéni akcióterveket, az egyéni vállalkozóvá válás támogatását, valamint az önkiszolgáló módszereket (pl. a „job shop” koncepciót). 

1.3.2. Új modell a munkáltatóknak nyújtott szolgáltatás javítása érdekében
Az elemzés alapján (1.2.3) elkészül a munkaadóknak jobb kiszolgálást biztosító új szolgáltatási modell. A modell olyan módszereket tartalmaz, amelyek a biztosítják a munkaadók igényeinek megfelelően képzett munkaerőt – a megfelelő időben. A tervek szerint a koncepció olyan módszereket tartalmaz, amelyekkel kialakítható egy törzsfelhasználói rendszer, ezáltal megnőne az ÁFSz piaci részesedése a munkába helyezés terén, és kedvezőbb, pozitívabb kép alakulna ki a kirendeltségekről a helyi közösségekben.

1.3.3. A bővebb nyilvántartási rendszer

A tartós munkanélküliség megakadályozása érdekében a Tagjelölt Ország hatóságainál egy ügyfélbesorolási rendszert vezetnének be. A bővebb nyilvántartási rendszer segítségével meghatározhatók lesznek a munkanélküliek körén belül a veszélyeztetett csoportok és egyének. A tervek szerint ez az ügyfélbesorolási rendszer alkotná a gerincét egy, az általános gyakorlatba való beépítést szolgáló állandó stratégiának, amellyel korai szakaszban meghatározhatók lennének a veszélyeztetett csoportok és egyének, akiknek a tartós munkanélküliségét korai aktív munkaerő-piaci intézkedésekkel lehetne megelőzni.

1.3.4. Önkiszolgáló módszerek kialakítása

A Tagjelölt Ország bővíteni kívánja az önkiszolgáló eszközök körét azzal a céllal, hogy azok fokozott használatára ösztönözze az állampolgárokat (és egyben a támogassa a kirendeltségek törekvését a veszélyeztetett csoportokkal való intenzívebb foglalkozásra, illetve az ehhez szükséges feltételek megteremtésére). A twinning tevékenységet a középtávú szakértő egy, a KIOSK hardver és szoftver elemeit leíró kézikönyv összeállításával segíti.

Elérendő eredmények
1.3.1

A Tagjelölt Ország a projekt 2. negyedévének 2. hónapjában kapja meg a jobb személyre szabott kiszolgálás érdekében tett javaslatokat tartalmazó jelentést.

1.3.2

A Tagjelölt Ország a projekt 2. negyedévének 2. hónapjában kapja meg a munkaadók jobb kiszolgálása érdekében tett javaslatokat tartalmazó jelentést.

1.3.3

Bevezetés a Tagjelölt Ország számára az ügyfélbesorolási rendszerbe a projekt 2. negyedévének 2. hónapjában. Az ET a projekt 2. negyedévének 1. hónapjában adja át a Tagjelölt Ország számára a veszélyeztetett munkanélküli csoportok meghatározásáról és kezeléséről szóló általános információkat.

1.3.4

A KIOSK rendszer hardver és szoftverelemeinek kialakításáról szóló kézikönyv átadása a projekt 2. negyedévének 3. hónapjában.

Input
A középtávú szakértő segítséget nyújt az ET-nek egy, a munkaviszonyban álló és munkanélküli állampolgárok számára jobb személyre szabott kiszolgálást biztosító javaslatokat tartalmazó jelentés összeállítása során. A középtávú szakértő 4 hetet tölt ezzel a feladattal a projekt 2. negyedévében.

A középtávú szakértő segítséget nyújt az ET-nek egy, a munkaadók számára jobb kiszolgálást biztosító javaslatokat tartalmazó jelentés összeállításához. A középtávú szakértő 2 hetet tölt ezzel a feladattal a projekt 2. negyedévében.

Egy (ír) rövid távú szakértő bevezetést tart a Tagjelölt Ország hatóságai számára az ügyfélbesorolási rendszerbe. Az ügyfélbesorolási rendszert összehasonlítja a Tagországok twinning partnereinek a veszélyeztetett csoportok meghatározása és kezelése terén szerzett tapasztalataival. A tapasztalatok megalapozzák az új szolgáltatási modellben alkalmazandó eszközökre vonatkozó magyar döntéseket.

A rövid távú szakértő munkája 1 hetet igényel a projekt 2. negyedévének 2. hónapjában.

A középtávú szakértő elkészíti a KIOSK rendszer hardver és szoftverelemeinek kialakításáról szóló kézikönyvet. Ez 3 hetet igényel a projekt 2. negyedévének 2. és 3. hónapjában.

Kockázatok/feltételezések
Nem számolunk közvetlen kockázattal.

1.4. alkomponens: tanulmányút

Célkitűzés

Tanulmányút szervezése a 21 kiválasztott kirendeltség vezetőjének számára Dániába és Svédországba. A tanulmányúton a részvevők a kirendeltségi munka elemzéséhez kapcsolódóan (lásd az 1.2.3. sz. tevékenységet) tapasztalatokat szerezhetnek és ösztönzést meríthetnek az új kirendeltségi modell bevezetéséhez, vagyis a tanulmányút előfeltétele a modell sikeres kísérleti kipróbálásának.

Tevékenységek
1.4.1. Felkészítő szeminárium

Felkészítő szeminárium a tanulmányút résztvevői számára. A témaköröket előadások és műhelymunka keretében dolgozzák fel. Az előadások célja, hogy a résztvevők megismerkedjenek a dán és a svéd ÁFSz szervezeti felépítésével, a jogszabályokkal, a szolgálat küldetésmegfogalmazásával és jövőképével, valamint fő céljaival és eredményeivel. Az előadások ezenkívül az aktív munkaerő-piaci politika stratégiájával és eszközrendszerével foglalkoznak, és bemutatják a nemzeti akciótervek munkaerő-piaci végrehajtását. A műhelyek célja, hogy felkészítsék a résztvevőket a svéd és a dán kollégákkal folytatott összehasonlító beszélgetésekre. 

1.4.2. Tanulmányút lebonyolítása

Tanulmányút szervezése és lebonyolítása a kirendeltségek 21 vezetője számára. A csoportot két részre bontjuk. Az egyik csoport Dániába, a másik pedig Svédországba utazik. A tanulmányút hetének közepén a csoportok átutaznak a másik országba. A tanulmányút programja a dán és a svéd ÁFSz napi gyakorlati munkaszervezésének bemutatására összpontosít, hogy a résztvevők meghatározhassák a magyar minőségfejlesztés fő területeit (= beazonosíthassák az új szolgáltatási modell elemeit). 

1.4.3. Kétnapos szeminárium a vezetők számára

A 21 vezető kétnapos szemináriumon értékeli tanulmányút eredményeit. A szeminárium eredményeit terjesztik a Tagjelölt Ország szaktárcáinak, az FH-nak és a megyei központoknak a felső vezetői között. Ezáltal a szeminárium eredményei megerősítik a résztvevő vezetők (valamint a kísérletben résztvevő kirendeltségek) elkötelezettségét, és egyben tájékoztatásul szolgálnak a kísérletben részt nem vevő kirendeltségek számára. 

Elérendő eredmények
1.4.1

A kétnapos vezetői felkészítő szemináriumra a projekt 3. negyedévének 1. hónapjában kerül sor.

1.4.2

A tanulmányút szervezésére és lebonyolítására a projekt 3. negyedévének 2. hónapjában kerül sor. Ebben a fázisban egy értékelő szeminárium biztosítja az eredmények széles körű elterjesztését (1.4.3), valamint a kipróbálásban – majd később az országos bevezetésben – résztvevő vezetőktől elvárt elkötelezettséget. 

1.4.3

A kétnapos szeminárium értékelő űrlapja közös hátteret ad a Tagjelölt Ország minisztériumai, az ÁFSz, a 21 résztvevő vezető és a megyei központok számára. Az értékelő szemináriumra a projekt 3. negyedévének 2. hónapjában kerül sor.

Input
Az információk (szóbeli + írásos anyag) előkészítése a szeminárium számára. A felkészítő szeminárium – egyebek közt – olyan műhelyelemeket tartalmaz, amelyek felkészítik a résztvevőket, hogy összehasonlító jellegű kérdéseket tudjanak feltenni Dániában és Svédországban.

A Twinning Partnerek közösen alakítják ki a megfelelő programot a tanulmányúthoz. A program az új szolgáltatási modell jövőbeli jellegzetességeit tükrözi, illetve hangsúlyozza. 

A kétnapos értékelő szemináriumot az ÁFSz szervezi az ET-vel és a középtávú szakértővel közösen, az 1. komponens keretében.

Kockázatok/feltételezések
A résztvevő vezetők tekintetében nem számolunk kockázattal. A kockázatkezelés során azonban figyelembe kell venni, hogy azok a kirendeltségek, amelyek nem vesznek részt a kísérletben esetleg kevésbé érdeklődnek az értékelés eredményei iránt. Az előkészítő, majd a képzési, végül a kísérleti fázisban a projektvezetésnek gondoskodnia kell arról, hogy a részt nem vevő kirendeltségek is folyamatos, releváns tájékoztatást kapjanak, és ösztönözve érezzék magukat a projekt során elért eredmények követésére. 

1.5. alkomponens: Az új szolgáltatási modell kísérleti jellegű kipróbálása

Célkitűzés
Az előkészítő fázis (1.1. – 1.4. alkomponensek) eredményeinek alapján döntenek az illetékesek a közös új szolgáltatási modell elemeiről, valamint, hogy az említett szolgáltatási modellel egy féléves kísérleti kipróbálást végezzenek. A próba kiértékelését követően a modellt szükség szerint módosítják és országosan bevezetik.

Kapcsolódó tevékenységek

1.5.1. Végső döntés

A magyar hatóság hozza meg a végső döntést a közös új szolgáltatási modell elemeiről. A döntés kiindulási pontjai lesznek a tényfeltáró tanulmányok és elemzések (1.2.3), a jelentések (1.3.1 és 1.3.2), a tanulmányút kiértékelése (1.4.3) és a Magyar Foglalkoztatáspolitika Prioritásának Közös Értékelése (JAP).

Továbbá (a fenti C 10-ben leírtaknak megfelelően) az új szolgáltatási modell elemeiről hozott döntést befolyásolják a munkaerő piaci politika területén már elvégzett és most folyó (PHARE vagy más) projektek eredményei.

A közös új szolgáltatási modell elemein kívül külön speciális elemek kerülhetnek bevezetésre (mint a potenciális magánvállalkozók számára szervezett állásbörzék és tanácsadó irodák).

1.5.2 Kipróbálás időszaka 

Az új szolgáltatási modell kísérleti projektben kerül bevezetésre a 21 kirendeltségen. A kiválasztás előfeltételei: A projektet felvállaló és elkötelezett vezetők, képzett munkatársak, és az FH rendszeres iránymutatása a kipróbálás időszakában.

1.5.3 Kiértékelés/felmérés a felhasználók között 

A felhasználók közötti felmérés 500-600 vállalkozást és körülbelül 500 munkanélküli személyt céloz meg. A vállalkozásokat megcélzó felhasználói felmérés az ÁFSz szolgáltatásaival való megelégedettséget felmérő kérdéseket tartalmaz. A vállalkozásokat (az 1.2.2-ben leírtak szerint) a szokásos fix vállalkozói panelekben választják ki – melyek lényegében ugyanazok a vállalkozások lesznek, mint az első felhasználói felmérés (1.2) alkalmával. A munkanélküliek viszont mások lesznek, mint az első felmérésben megcélzottak. Gyakorlati okokból a munkanélküliek mintáját azon munkanélküli személyek fogják képezni a jelenlegi felmérésben, akik adatszolgáltatás miatt vagy személyes beszélgetések céljából keresik fel az irodát.

1.5.4 Átfogó kiértékelés/elemzés 

A felhasználói felmérések és a megfelelő kulcs teljesítmény mutatók elemzésre kerülnek, aminek eredményei értékelő jelentésben kerülnek nyilvánosságra hozatalra. 

1.5.5 A modell szükség szerinti módosítása 

Az értékelő jelentés alapján a modell felülvizsgálatra kerül. A felülvizsgált modellt kiosztják a 21 kirendeltségnek.

1.5.6 Országos bevezetés 

A kísérleti projekt eredményeit eljuttatják azokhoz a kirendeltségekhez is, melyek a kipróbálásban nem vettek részt. Ennek alapján előkészítik és végrehajtják a szolgáltatási modell országos bevezetését. A kiterjesztésre a megállapodás időszaka után kerül sor. 

Elérendő célok
1.5.1

Az új szolgáltatási modell átlátható és következetes terve a projekt 3. negyedévének 3. hónapjában kerül kialakításra.

1.5.2

A szolgáltatási modell elemek bevezetése dokumentálásra kerül a kipróbálás teljes időszakában: a projekt 6. és 7. negyedévében.

1.5.3

A felhasználói felmérésekre (az 500-600 vállalkozás és körülbelül 500 munkanélküli bevonásával) a projekt 8. negyedévének 1. hónapjában kerül sor.

1.5.4

A felhasználói felmérések és kulcs teljesítmény mutatók elemzése a jelenlegi eredményeket az előző elemzéssel összehasonlító jelentés formájában kerül dokumentálásra a projekt 8. negyedévének 2. hónapjában. 

1.5.5

A modell szükség szerint kiigazításra és módosításra kerül. A módosított modellt kiosztják a 21 kiválasztott kirendeltségnek a 8. negyedév 3. hónapjában.

1.5.6

A módosított modell országos bevezetésére a megállapodás időszaka után kerül sor (= a megállapodás időszaka alatt nincsenek meghatározva elérendő célok).

Input
Az FH és az ET összeállítja a kísérleti projekt bevezetési tervét. A terv szerepelni fog az Irányító Testület megbeszéléseinek napirendjén, valamint a Projekt Vezetők, a tagjelölt országok munkacsoporjai és az ET közötti kooperációban.

A kísérleti projekt felügyeletének és irányításának felelőse az FH.

A felhasználói felmérések elvégzésére a modell előkészítő fázisban történt használata után kerül sor 1.2. alkomponens). 

Az adatgyűjtés és felmérés során külön figyelmet kell fordítani az új önkiszolgáló modellek értékelésére.

Az FH és az ET (mint rövidtávú szakértő) végzik a szolgáltatási modell elemzését és módosítását.

Meg kell fontolni az országos bevezetés módszerét. A módszernek olyannak kell lennie, hogy biztosítsa a nem résztvevő kirendeltségek sikeres bevonását és érdekeltté tételét a szolgáltatási modellben. Egy módszer lehet bevezető szemináriumok tartása – egy másik, hogy a témát a megyei hivatalok és helyi kirendeltségek közötti rendszeres megbeszélések napirendjére kell tűzni - jelentéssel és más írásos információkkal kiegészítve. A megállapodás időszaka utáni országos bevezetésért a tagjelölt ország felel.

Kockázatok/feltételezések 
Két főbb kockázati tényező került beazonosításra:

1. Van egy olyan kockázat, hogy a szolgáltatási modell nem minden elemét lehet egyidejűleg bevezetni mind a 21 kirendeltségen – pl. a képzés és a helyi felügyelők kinevezésének késlekedése miatt. További késlekedések várhatók a hardver és szoftver szerződésekben, mely magába foglalja azt a kockázatot is, hogy az önkiszolgáló elemek nagy része nem áll majd rendelkezésre a kísérleti projekt elindításakor.

2. Másik kockázat, hogy a kipróbálásra szánt fél év túl kevés ahhoz, hogy lényeges jobb eredmények kerüljenek dokumentálásra (felhasználói felmérések és kulcsmutatószámok) az álláskeresőknek és munkaadóknak nyújtott szolgáltatások mennyiségét és minőségét tekintve.  

2. A Munkaerő-piaci Információs Rendszer (MIR) létrehozása

A különféle forrásokból (FH, Központi Statisztikai Hivatal [KSH], önkormányzatok, más partnerszervezetek és a saját adatok) összegyűjtött adatok alapján kialakítjuk a Munkaerőpiaci Információs Rendszer (MIR) magját képező adatbázist.

A számítógépes adatok támogatják/kiegészítik a kirendeltségeken végzett munkaerőpiaci igényfelmérést. Az igényfelmérés a munkáltatók cégeik jövőbeni helyzetével, az alkalmazottak számának és összetételének ezt kísérő változásával kapcsolatos várakozásaik közlésének ösztönzésén keresztül a lehetséges folyamatok munkaerőpiaci előrejelzésére összpontosít. Ezen túlmenően a felmérés, a munkaerőpiaci és gazdasági igényeknek megfelelő képzések közös erővel történő kialakítása érdekében az iskolákkal, képzési intézményekkel való kapcsolatok megerősítésén alapul.

Az információs rendszer két szintet elégít majd ki:

· alapját képezi az ügyfeleknek és munkáltatóknak nyújtott minőségibb szolgáltatás és megfelelő munkaerőpiaci eszközök tervezésének, kialakításának; 

· információt szolgáltat a munkanélkülieknek és munkáltatóknak, akik így képessé válnak az aktuális helyi és regionális munkaerőpiaci helyzet függvényében a megfelelő lépésekre; 

A MIR bevezetésének eredményei:

· fejlettebb szolgáltatások a munkanélkülieknek, álláskeresőknek és a munkáltatóknak; 

· a munkaerőpiac szűk keresztmetszeteit kezelő módszerek; 

· a tartós munkanélküliséget megelőző munkaerőpiaci eszközök; 

· hatékonyabb támogatás a folyamatban lévő területfejlesztési projektek számára; 

· eredményesebb támogatás az Európai Szociális Alap (ESzA) típusú projektek számára; 

· szélesebb körű információ az adott régió munkáltatói, foglalkoztatottjai számára; 

· a teljesítmény- és eredményjelzők (indikátorok) átláthatóbb áttekintése (a Stratégiai Irányelveknek megfelelően). 

2.1. alkomponens: a MIR kialakítása

Célkitűzés

Az aktuális folyamatok és a munkaerőpiaci igények elemzésének alapján az új MIR kialakítása.

Kapcsolódó tevékenységek

2.1.1. Tényfeltárás

Elvégzésre kerül a meglévő MIR rendszer tényfeltáró tanulmánya. Továbbá, az ÁFSz jövőbeni információs követelményei is felmérésre kerülnek. A tényfeltáró tanulmány a következőket foglalja magába: A jelenlegi MIR rendszer rendelkezésre álló tulajdonságai, a jelenlegi tulajdonságok aktuális használata, az ÁFSz még kielégítetlen információs igényei.

2.1.2 Az adatgyűjtési módszerek kialakítása 

A tényfeltárás kiegészítéseképpen módszerek kerülnek kialakítására a munkaadóktól, önkormányzatoktól, iskoláktól és egyéb intézményektől történő adatgyűjtés céljaira. A rugalmas és jól működő helyi és területi munkaerőpiac létrejöttének előfeltétele az, hogy hálózat jöjjön létre az ÁFSz és más a munkaerő piaci kérdésekben különböző mértékig érdekelt intézmények között. Ezt a hálózatépítést tökéletesen segíthetik az egyszerű adatgyűjtési módszerek (vagy még többet segíthet az on-line adatátviteli lehetőségek kialakítása). Ebben a szakaszban a tevékenység a helyi és területi munkaerő piaci partnerektől származó adatok gyűjtési módszereit célozza – beleértve a képzési intézményeket, szakmai iskolákat, kereskedelmi iskolákat, helyi hatóságokat (megyei és városi önkormányzatok), munkaadói szövetségeket, munkavállalói szövetségeket, stb.

2.1.3 A MIR fő tulajdonságainak meghatározása 

Javaslat készül a MIR és a törzsadat bázis főbb jellemzőinek megtervezéséhez. A javaslatnak nagymértékben figyelembe kell vennie azt, hogy az új (vagy továbbfejlesztett) jellemzőknek meg kell felelniük a jelenlegi MIR és a 2002 januárjában bevezetett Információ Stratégia követelményeinek.

2.1.4 Technikai segítségnyújtás 

Az új MIR rendszer kialakítását a tagország technikai segítségnyújtással felügyeli és támogatja. 

Elérendő célok
2.1.1

Háttéranyagként funkcionáló jelentés készül a tervezési fázisra a projekt 2. negyedévének 1. hónapjában. 

2.1.2

Javaslattevő jelentés készül az adatgyűjtési módszerekre vonatkozóan. Továbbá, a jelentés kérdőív javaslatokat és adatgyűjtési útmutatásokat fog tartalmazni.  A jelentés a projekt 2. negyedévének 2. hónapjában kerül kialakításra.

2.1.3

Az eredmény egy tervezési kézikönyv lesz (az új és módosított MIR tulajdonságok bevezetésének konkrét igényeivel) a projekt 2. negyedévének 2. hónapjában.

2.1.4

A MIR adatgyűjtési rendszer a projekt 5. negyedévének 3. hónapjában kerül bevezetésre.

Input
A közép-távú szakértő segít a tagjelölt országnak és az ET-nek a MIR ezen részének elemzésében és megtervezésében. Ennek időigénye 3 hét lesz.

Továbbá az közép-távú szakértő részt vesz a technikai segítségnyújtásban is. Ennek időigénye 1 hét.

Kockázatok/feltételezések 
A 2. alkomponenssel kapcsolatos három fő kockázati tényező: 

1. A kommunikáció problémája: a magyar és tagországi szakértők tolmácsok használatára kényszerülnek. Ez időigényes, és fontos információk elvesztésével jár. 

2. A tervezési kézikönyvek a tényfeltáráshoz kapcsolódnak. Nem láthatók előre az elemzés konklúziói – és ezért az sem, hogy milyen erőforrásra lesz szükség a MIR kialakításához.

3. A MIR kialakításának a meglévő MIR rendszerrel, illetve a 2002 januárjában kiadott információs stratégiával összhangban kell történnie. Fennáll az a veszély, hogy a két stratégia egymásnak ellentmond.

2.2 alkomponens: Munkaerőpiaci információk ügyfelek és az ÁFSz munkatársai részére 

Célkitűzés
A MIR egyes részeinek kialakítása, amelyek megfelelő munkaerőpiaci információkat nyújtanak az közvetlen ügyfelek (munkáltatók, álláskeresők) és a partnerintézmények (képzési intézmények és helyi szervek) számára.

Kapcsolódó tevékenységek 
2.2.1 Javaslat az ügyfeleknek és partnerintézményeknek nyújtott információk jellegére 

A tagjelölt ország a tagországbeli twinning partnerintézményekkel együttműködve felel azon információ típusok kiválasztásáért, melyek közvetlenül az ügyfelek és az együttműködő partnerek rendelkezésére állhatnak – táblázatok, ábrák, publikációk. A munkaerő piaci kérdésekkel kapcsolatos adatcsere létjogosultságát az ÁFSz és a megfelelő hálózati partnerek között a fentiekben taglaltuk (2.1.2). A még rugalmasabb munkaerőpiacot célozza az álláskeresők számára biztosított közvetlen adathozzáférési lehetőség – pl. mobilitási problémákról, hiányszakmákról - munkaerő piaci belépésüket célzó lépéseik megkönnyítésére. A munkaadók számára biztosított releváns munkaerő piaci információk segítik rövid és hosszú távú terveiket, és minimalizálják a fölösleges emberi és pénzügyi erőforrás felhasználást.

2.2.2 Javaslat az ön-informálódást segítő munkaállomások (KIOSZK) kialakítására 

A cél olyan javaslatok kidolgozása, melyekkel biztosíthatók a releváns ön-informálódást segítő információk a KIOSZK-ok számára. A javaslatnak figyelembe kell vennie azt, hogy rövid- és hosszútávon mely célcsoportok válhatnak az önkiszolgáló termékek potenciális vevőivé. Továbbá, a javaslatnak rá kell világítania arra, hogy a modern önkiszolgáló eszközök megléte mennyi időmegtakarítással jár (az ÁFSz dolgozóinak).

2.2.3 Javaslat a MIR a szervezet munkatársainak nyújtott információinak meghatározására 

Releváns statisztikai és egyéb munkaerő piaci információknak kell a Foglalkoztatási Hivatal kirendeltségein dolgozók rendelkezésére állnia. A javaslatnak figyelembe kell vennie a következőket: a már a munkatársak rendelkezésére álló MIR tulajdonságokat, a meglévő és igényelt tulajdonságok közötti eltéréseket (az új szolgáltatási modell tükrében), valamint javaslatokat az azonosított eltérések megszűntetésére.

2.2.4 Technikai segítségnyújtás 

A MIR ezen részét a technikai segítségnyújtás felügyeli és támogatja. 

Elérendő célok
2.2.1

A releváns táblázatokról, ábrákról, statisztikákról javaslat kerül benyújtásra az FH-nak a projekt 2. negyedévének 2. hónapjában. 

2.2.2

A KIOSZK ezen területének funkcióira vonatkozó javaslatok kerülnek benyújtásra az FH-nak a projekt 2. negyedévének 2. hónapjában.

2.2.3

Statisztikai információk lekérdezésére vonatkozó javaslat kerül kidolgozásra a projekt 2. negyedévének 2. hónapjában.

2.2.4

A MIR ügyfél és munkatárs információs rendszere készen áll a bevezetésre a projekt 5. negyedévének 3. hónapjában.

Input
A közép-távú szakértő segít a tagjelölt országnak és az ET-nek a MIR rendszer ezen részének elemzésében és megtervezésében. Ennek időigénye: Lásd a 2.1-et.

2.3. alkomponens: a MIR területfejlesztési és EszA típusú projektek számára nyújtott információinak kialakítása

Célkitűzés
A meglévő MIR alkalmassá tétele különféle típusú projektek (területfejlesztése, ESzA típusú) támogatására.

Kapcsolódó tevékenységek

2.3.1 Tényfeltárás

Tényfeltárás készül a jelenlegi MIR-ről, mely megfelelő támogatás lesz a területi fejlesztési projektekhez és az ESzA típusú projektekhez. A jövő és a múlt követelményei közötti különbségek adják a következő tevékenység kiindulási pontját.

2.3.2 Javaslat a MIR kialakítására 

Benyújtásra kerül egy javaslat az FH-nak a MIR jövőbeni követelményeinek teljesítésére regionális fejlesztési projektek és ESzA típusú projektek támogatásának területén.

2.3.3 Technikai segítségnyújtás 

Az új MIR rendszer ezen részének bevezetését a technikai segítségnyújtás felügyeli és támogatja. 

Elérendő célok
2.3.1

A tényfeltárás eredményeiről szóló jelentés kerül benyújtásra az FH-nak a projekt 2. negyedévének 2. hónapjában.

2.3.2

A regionális/helyi projektek támogatásának ezen területén létrehozandó jellemzőkre vonatkozó javaslat kerül benyújtásra az FH-nak a projekt 2. negyedévének 2. hónapjában.

2.3.3

A MIR ügyfél és munkatárs információs rendszere készen áll a bevezetésre a projekt 5. negyedévének 3. hónapjában.

Input
A közép-távú szakértő segítséget fog nyújtani a tagjelölt országnak és az ET-nek a MIR rendszer ezen részének elemzésében és megtervezésében. Ennek időigénye: Lásd: 2.1.1.

Kockázatok/feltételezések 
Lásd a 2.1.1 megjegyzéseit 

2.4. alkomponens: Vezetői MIR és mutatószámok kialakítása az EU foglalkoztatási stratégia céljaira 

Célkitűzés 
A MIR rendszert elő kell készíteni arra, hogy ellássa a vezetőséget (minden szinten) tervezései, költségvetési és teljesítményi háttéranyagokkal az EU foglalkoztatási stratégiának megfelelően. 

Kapcsolódó tevékenységek 
2.4.1 Javaslatok mutatószámokra 

Javaslat kerül benyújtásra az FH-nak a tervezés, költségvetés és teljesítmény menedzselés céljait szolgáló mutatószámokra. Más MIR tevékenységekkel összhangban a javaslatnak figyelembe kell vennie a meglévő tulajdonságokat, elemeznie kell a meglévő és szükséges tulajdonságok közötti eltéréseket, és javaslatokat kell kidolgoznia az azonosított eltérések megszűntetésére.

2.4.2 Mutatószámok kialakítása 

Kidolgozásra kerül egy jelentés a MIR rendszer továbbfejlesztésére az EU Stratégiai Irányelvek támogatására. A jelentés rá fog világítani a meglévő MIR tulajdonságok és az elvárások közötti eltérésekre, és javaslatokat fog előterjeszteni az EU Stratégiai Irányelveknek megfelelő tulajdonságok megtervezésére a munkaerő piaci eszközök vezetői tervezésének támogatására.

2.4.3 Technikai segítségnyújtás 

Az új MIR rendszer ezen részének bevezetését a tagország technikai segítségnyújtással felügyeli és támogatja. 

Elérendő célok
2.4.1

Jelentés kerül benyújtásra az FH-nak, mely javaslatokat tartalmaz mutatószámok kidolgozására a tervezés, költségvetés és teljesítmény menedzselés területén a projekt 2. negyedévének 2. hónapjában.

2.4.2

Jelentés kerül benyújtásra az FH-nak, mely javaslatokat tartalmaz mutatószámok kidolgozására az EU Stratégiai Irányelvek szerint a projekt 2. negyedévének 2. hónapjában.

2.4.3

A MIR vezetői/mutatószám rendszere készen áll a bevezetésre a projekt 5. negyedévének 3. hónapjában.

Input
A közép-távú szakértő nyújt segítséget a tagjelölt országnak és az ET-nek a MIR rendszer ezen részének elemzésében és megtervezésében. Ennek időigénye: Lásd a 2.1.1-et.

Kockázatok/feltételezések 
Lásd a 2.1.1-t

3. Új irodai környezet kialakítása

Az ÁFSz a projekt később induló beszerzési komponensével összhangban, a partnerségi együttműködés keretében tervet dolgoz ki a kirendeltségi irodabútorok kiválasztására, a irodák belső színvilágának és az ügyfél logikai útvonalának kialakítására, amely lehetővé teszi a zavartalan ügyféláramlást a nyilvántartásba vételtől az elsőinterjús pultig, tanácsadóig, stb. 

       

Az új irodai környezet 100 helyi munkaügyi központban lesz kialakítva, melyeket az ügyfélforgalom alapján választanak ki.

A partnerségi együttműködés keretében az uniós partnerek tanácsot adnak az FH és a kirendeltségek vezetői számára az említett irodai környezetre vonatkozó tervek kialakításához.

3.1. alkomponens: egységes kirendeltségi elrendezés kialakítása

Célkitűzés
Terv kialakítása a csak a munkaügyi szervezetre jellemző egységes és a szolgáltatások szempontjából felhasználóbarát belső irodai környezet kialakítására.

Kapcsolódó tevékenységek:

3.1.1 Belső irodai környezet kialakítása 

Kidolgozásra kerül a belső irodai környezet terve. Várhatóan a tervhez inspirációt fognak jelenteni a tagországban tett tanulmányút benyomásai, illetve a tagországi partner olyan irodai környezetre vonatkozó tapasztalatai, mely támogatja az önkiszolgálást és az egyes esetek kezelését a szolgáltatási modellnek megfelelően, egy aktív munkaerő piaci politikával összhangban.

Elérendő célok:

3.1.1 A belső irodai környezet terve a projekt 2. negyedévének 3. hónapjában kerül kidolgozásra. 

Input
A tagország twinning partnerei tanácsadást és segítséget fognak biztosítani a terv kialakításában. A 3. komponens időigénye a tagországgal szemben 2 hét.

Kockázatok/feltételezések
Nem várhatók komolyan kockázatok. 

3.2. alkomponens: egységes kirendeltségi elrendezés kialakítása, bútor beszerzése

Célkitűzés
Az egységes irodai környezet kialakításának támogatása a bútorzatra vonatkozó terv kidolgozásával.

Kapcsolódó tevékenységek 
3.2.1 Javaslat az új bútorzatra 

Az 1. komponensben elvégzett felmérések, az átfogó berendezési terv és a bevezetett számítógépes információs rendszer alapján összeállításra kerül egy javaslat az irodai berendezésekre (bútorokra).

3.2.2 Technikai jellemzők meghatározása

A technikai jellemzők meghatározását a tender céljaira a tagjelölt ország végzi a tagország szakértőjének segítségével.

3.2.3 Ajánlatok elbírálása 

A tagjelölt ország végzi a tendereztetést, amely nem része a twinning megállapodásnak.

3.2.4 A szakszerűség felügyelete 

A tagországbeli twinning partnerek felügyelik az új bútorzat beszerelését.

Elérendő célok
3.2.1

Az irodai berendezésre vonatkozó javaslatot tartalmazó jelentés kerül összeállításra a projekt 2. negyedévének 3. hónapjában.

3.2.2

A bútorzatra vonatkozó technikai jellemzők meghatározása a projekt 3. negyedévének 1. hónapjában készül el.

3.2.3

A szállító kiválasztására a projekt 5. negyedévének 1. hónapjában kerül sor. (Nem része a twinning megállapodásnak).

3.2.4

Az új irodai berendezés beszerelését a projekt 5. negyedévének 3. hónapjában fogják ellenőrizni.

Input
A tagországbeli twinning partnerek tanácsadást és segítséget biztosítanak a fent említett tevékenységekhez. A rövidtávú szakértő időigénye a 3. Komponensben 2 hét lesz a tagjelölt országban.

Kockázatok/feltételezések
Nem várhatók komolyabb kockázatok.

3.3. alkomponens: új, ügyfélbarát irodai környezet kialakítása

Célkitűzés

Felhasználóbarát, (főleg a szervezetet először felkereső ügyfelek számára) vonzó irodai környezet létrehozása.

Kapcsolódó tevékenységek 

3.3.1 Javaslat a beléptető rendszerre 

Az 1. komponensben végzett felmérések, az átfogó berendezési terv és a bevezetett számítógépes rendszer alapján javaslat készül egy új beléptető rendszerre. Az új szolgáltatási modell sikeressége érdekében rendkívül fontos, hogy a belső berendezések a legapróbb részletekben is hűen tükrözzék az elképzeléseket. A tényleges tevékenység célja az, hogy egyszerű és logikus ügyfél útvonal alakuljon ki a bejárattól (és a regisztrációtól) kezdődően az iránymutatást adó tisztviselőkhöz vagy tanácsadókhoz. A beléptető rendszerre tett javaslatnak figyelembe kell vennie azt is, hogy hogyan tervezhetők meg úgy a várakozó területek (különösen a forgalmas napokra), hogy optimálisan használni lehessen az önkiszolgáló eszközöket, szórólapokat, stb. a lehetséges várakozási idő alatt.

3.3.2 Technikai jellemzők meghatározása 

A technikai jellemzők meghatározását a tender céljaira a tagjelölt ország végzi a tagországbeli twinning szakértő segítségével.

3.3.3 Ajánlatok elbírálása 

A tagjelölt ország folytatja le a tenderezést (lásd a fenti 3.2.3-t), mely nem része a twinning megállapodásnak.

3.3.4 A szakszerűség felügyelete 

A tagországbeli twinning partnerek fogják felügyelni az új beléptető rendszer beszerelését.

Elérendő célok
3.3.1

Jelentés készül, mely tartalmazza az új beléptető rendszer javaslatát a projekt 3. negyedévének 1. hónapjában.

3.3.2

A beléptető rendszer technikai jellemzőinek meghatározása a projekt 3. negyedévének 2.hónapjában készül el.

3.3.3

A szállító kiválasztására a projekt 5. negyedévének 1. hónapjában kerül sor.

3.3.4

Az új beléptető rendszer beszerelése a projekt 5. negyedévének 3. hónapjában kerül ellenőrzésre.

Input
A tagországbeli twinning partnerek biztosítják a tanácsadást és a segítséget a fent említett tevékenységekhez. Ahogy már említettük, a tagország összes időigénye a tagjelölt országban két hét lesz.

Kockázatok/feltételezések 
Nincsenek

3.4. alkomponens: az Állami Foglalkoztatási Szolgálat (ÁFSz) új arculata

Célkitűzés

Az új szolgáltatási modell és irodai környezet (berendezések) összehangolása  az ÁFSz új, mint egy modern, jövőorientált, európai szintű szolgáltatást nyújtó szervezet arculatának megerősítése érdekében.

Kapcsolódó tevékenységek 
3.4.1 Javaslat a szervezet új arculatára 

Jelentés készül arra vonatkozó javaslatokkal, hogy a tisztviselők hogyan élvezhetik előnyét az irodák, az új (fizikai) környezet és az új szolgáltatási modell tartalma közötti szinergiának. A jelentésnek össze kell fésülnie az irodai berendezés és felszerelés javaslatait (3.1 és 3.2), és alapvető javaslatokat kell tennie arra, hogy az állami hatóságok hogyan hangsúlyozhatják felhasználóbarát helyiségeikkel a szolgáltatás orientált megközelítést ügyfeleik felé – azon ügyfélcsoportok kényelmére, akik többé-kevésbé rákényszerülnek arra, hogy bejöjjenek az irodába, és ahhoz, hogy bevonzzanak olyan ügyfeleket, akik önként jönnek állást keresve vagy iránymutatásért.

Elérendő célok
3.4.1

A témával kapcsolatban jelentés készül a projekt 2. negyedévének 3. hónapjában.

Input
A tagországbeli twinning partnerek tanácsadást és segítséget biztosítanak a fent említett tevékenységhez.

Kockázatok/feltételezések 
Várhatóan a tagország időigénye a tagjelölt országban túl kevés lesz az átfogó elemzésekhez. Az adott időkereten belül a jelentések feltehetően kulcsjavaslatok formájában készülnek.

4. Képzés

A korszerű szolgáltatási modell bevezetése és a MIR megfelelő alkalmazása érdekében egy új képzési rendszer kerül kialakításra:

· képzési igények felmérése és tananyag kidolgozása az oktatók és a kirendeltségek munkatársainak képzéséhez; 

· oktatók (21 fő) képzésének előkészítése és lebonyolítása; 

· 450 kirendeltségi munkatárs képzése; 

· terv kidolgozása a folyamatos és átfogó belsőképzésre, hogy a kirendeltségek új munkatársai képzésben részesüljenek (illetve a szervezetben régebb óta dolgozó kollégák ismeretei napra készek legyenek) megfelelve így az új szolgáltatási modell követelményeinek; 

· módszerek az ESzA típusú projektek tervezésére, végrehajtására, nyomon követésére és kiértékelésére; 

· segítségnyújtás az oktató szoftver kiválasztásában. 

4.1. alkomponens: képzési igények felmérése és a tananyag kidolgozása, oktató szoftver feltöltése a tananyaggal

Célkitűzés

Tananyag kialakítása az oktatók és a munkatársak képzéséhez. A tananyag a kirendeltségi teljesítmények értékelése, a felhasználok között folytatott felmérések és a tanulmányút(ak) eredményei alapján megfogalmazódott igények alapján készül el.

Kapcsolódó tevékenységek 
4.1.1 Oktatók képzéséhez szükséges tananyag kidolgozása 

Az oktatók képzéséhez tananyag tervezet készül, és megállapodás születik a szükséges képzési anyagokra vonatkozóan. Várhatóan a tananyag és a képzési anyaggal kapcsolatos javaslat a következő kulcsfontosságú elemekből fog állni: Ügyfél orientált kiszolgálás, munkaerő piaci eszközök hatékony bevezetése, iránymutatási elmélet, vállalati kapcsolatok, önkiszolgáló termékek, számítástechnika használata, ellenőrző és előrejelző eszközök, valamint pedagógiai irányvonalak. Az anyag áll elméleti órákból, gyakorlatokból, szerepjátékokból, és megvitatandó témákból.

4.1.2 Tananyag kialakítása a munkatársak képzéséhez 

Kidolgozásra kerül egy tananyag tervezet, valamint összeállításra kerülnek képzési anyagok a munkatársak képzéséhez. A munkatársak képzésének anyagai a fentiekkel megegyező kulcsfontosságú elemeket tartalmazzák, és cél az anyagok elemekre bontása a munkatársak különböző célcsoportjai számára. 

Elérendő célok
4.1.1

A szolgáltatási komponens felelősei a tananyagot és a képzési anyagokat a projekt 3. negyedévének 2. hónapjában kapják meg.

4.1.2

A szolgáltatási komponens felelősei a tananyagot és a képzési anyagokat a projekt 3. negyedévének 2. hónapjában kapják meg.

Input
A tagország twinning partnerei segítséget nyújtanak a tananyagok összeállításában konzultációk és tanácsadó megbeszélések során. Ennek időigénye két hét lesz.

Kockázatok 

Nem várhatók komolyabb kockázatok.

4.2. alkomponens: oktatók képzésének előkészítése és lebonyolítása

Célkitűzés

A 21 oktató kiválasztása és képzése
Kapcsolódó tevékenységek 
4.2.1 Oktatók kiválasztása 

21 oktató kerül kiválasztásra az FH, a megyei hivatalok és a helyi munkaügyi központok vezetőinek összefogásával. Nem az lesz a cél, hogy a 21 résztvevő kirendeltség mindegyikéből egy oktatót válasszanak ki. A földrajzi eloszlásnál fontosabb lesz a tapasztalat, elkötelezettség és hajlandóság arra, hogy a kipróbálás későbbi szakaszában is segítsenek a kirendeltségnek.

4.2.2 Oktatók képzése 

A 21 oktatót négy hétig fogják képezni és felkészíteni saját kollegáik képzésére. A módszertan a fent leírtakat fogja tükrözni (4.1.1), és a képzés két hetet fog igénybe venni – melyet két hetes szünet követ (amikor a résztvevőknek házi feladatot kell készíteniük) – majd a végén másik kéthetes képzési időszakkal zárul. 

Elérendő célok
4.2.1

21 oktató kerül kinevezésre ahhoz, hogy részt vegyen a képzésben, majd képes legyen a képzés átadására saját kollegái számára a projekt 3. negyedévének 2. hónapjában.

4.2.2

21 oktató kerül felkészítésre ahhoz, hogy továbbadja a képzés eredményeit a projekt 4. negyedévének 2. hónapjában.

Input
A négyhetes képzést a tagországbeli szakértő szervezi és folytatja le. A képzés két hetes kurzus keretén belül valósul meg; majd 2 hetes szünet (házi feladattal a 21 oktató számára), melyet egy kéthetes záró kurzus követ. Négy tagországbeli szakértő hét (a tanfolyam 2 x 2 hetére) kerül allokálásra.

Kockázatok/Feltételezések
A legnagyobb veszély az, hogy a tagországbeli szakértő (vagy a 2 szakértő az adott időkeretben – egy-egy a két hetes kurzusok mindegyikén) nem lesz szakértője minden ÁFSz területnek. Jobb lenne, ha négy tanácsadó végezné a képzési hetek leadását az oktatóknak. A Projekt Vezetőknek gondosan felügyelniük kell a végső soron megtakarított kiadásokat annak érdekében, hogy tagországbeli erőforrás allokálása váljék lehetővé ehhez a kulcsfontosságú feladathoz.

  

Fennáll az a kockázat, hogy néhányan a kinevezett 21 oktató közül nem érzik motiváltnak magukat arra, hogy részt vegyenek egy új fejlesztési projektben. A twinning partnerek úgy próbálják megoldani ezt a kockázatot, hogy személyesen elbeszélgetnek minden egyes kinevezett oktatóval a végső kiválasztás előtt.

4.3. alkomponens: 450 kirendeltségi munkatárs képzése

Célkitűzés
450 kirendeltségi munkatárs kiképzése az új szolgáltatási modell megismerése és megfelelő alkalmazása érdekében.

Kapcsolódó tevékenységek 
4.3.1 Képzés ütemezésének kialakítása 

Kidolgozásra kerül egy ütemterv, mely biztosítja, hogy a kirendeltségek zavartalanul működjenek a képzés időszaka alatt.

4.3.2 Képzés 

A (már képzett) oktatók 450 munkatársat képeznek ki a tagországbeli szakértők felügyelete mellett. Megfontolandó, hogy helyi felügyelők is segítsék-e a képzést. A helyi felügyelők – amennyiben kinevezésre kerülnek – támogatni fogják a vezetőket a kipróbálás időszakában (kiegészítve azokkal az oktatókkal, akik már megkapták a négy hetes képzést). A 450 munkatárs képviseli a 21 kiválasztott kirendeltséghez allokált munkatársak teljes számát.

4.3.3 A képzés kiértékelése 

A képzési kurzusokat folyamatosan értékelni fogják – a képzésben résztvevő munkatársak, vezetők és felügyelők inputjai alapján. A módszer az lesz, hogy a fenti fontos szereplők értékelő formanyomtatványokat töltenek ki.

Elérendő célok
4.3.1

Ütemterv készül a projekt 4. negyedévének 2. hónapjában. 

4.3.2

18 kéthetes tanfolyam kerül elvégzésre a projekt 5. negyedévében.

4.3.3

Minimum kétszer a tanfolyamok során értékelő lapok kitöltésére és visszacsatolásra kerül sor a projekt 5. negyedévében.

Input
A tagországbeli twinning szakértők felügyelőként fognak működni a már kiképzett oktatók kurzusain. Egy tanácsadó 4 kurzust felügyel egy kéthetes időszak alatt. Mind az öt kéthetes időszakot le kell fedni, ami 10 tagországbeli szakértő hetet jelent.

Kockázatok/feltételezések 
Fennáll a veszélye annak, hogy nagy lesz a különbség a már kiképzett felügyelők, oktatók és munkatársak, illetve a képzésben még nem részesült munkatársak között.

Nem optimális megoldás sem a résztvevők, sem a szakértők számára, hogy 4 kurzus két hetes időszakban történjék. A twinning partnerek alaposan átbeszélték ezt – és felmerül a képzésben résztvevő munkatársak számának csökkentése is. Azonban a jelenlegi konklúzió szerint jobb, ha a 21 kirendeltség minden dolgozója kap képzést – akikből ezután lehet kiválasztani a legjobb oktatókat, mint felügyelőket. Továbbá ezzel (részben) megoldódni látszik az a veszély is, hogy a felügyelők (főleg) azokból az oktatókból fognak állni, akik elvégezték az oktatók képzési tanfolyamát.

4.4. alkomponens: terv kidolgozása a folyamatos és átfogó belsőképzésre

Célkitűzés

Folyamatos és átfogó belső képzési terv kidolgozása annak érdekében, hogy a munkatársak rendelkezzenek az új szolgáltatási modell követelményeihez szükséges képzettséggel. A tervek alapján valósul meg a későbbiekben a teljes munkatársi kör kiképzése is.

Kapcsolódó tevékenységek 
4.4.1 További képzés irányelvei 

Kialakításra kerül az új munkatársak (új szolgáltatási modell szerinti) képzésének, valamint a régi munkatársak ismétlő kurzusainak irányelveit tartalmazó terv. Lényegi fontosságú, hogy a terv figyelembe vegye a meglévő képzési anyagokat, hogy az ÁFSz munkatársai Magyarországon ugyanolyan képzési rendszert kapjanak. A meglévő elemek és az új szolgáltatási stratégiát támogató elemek egymást egészítik ki egy egyöntetű képzési rendszerben.

Elérendő célok
4.4.1

Kialakításra kerül a munkatársak folyamatos és átfogó képzésének terve, melyet kiosztanak a kirendeltségeknek a projekt 7. negyedévének 2. hónapjában.

Input
A tagországbeli szakértők segítenek az átfogó értékelő lapok kidolgozásában, valamint a folyamatos képzés tervének megtervezésében saját hazai központjukból. 

Kockázatok/feltételezések 
Nem várhatók veszélyek. 

4.5. alkomponens: ESzA típusú projektek

Célkitűzés

ESzA típusú projektek tervezési, végrehajtási és értékelési gyakorlatának megismerése.

Kapcsolódó tevékenységek 

4.5.1 Input a tagjelölt országok hatóságai számára 

A tagországbeli twinning partnerek és az ír szakértő tapasztalatukkal segítik a tagjelölt országok hatóságait az ESzA-típusú projektek megtervezésében, végrehajtásában, monitoringjában és értékelésében. Külön hangsúlyt fog kapni az ESzA-típusú projektek keretében megoldásra váró helyi munkaerő piaci problémák azonosítása. El kell dönteni, hogy mely elemek képezzék a vezetők képzésének (5. komponens), az oktatók képzésének és a munkatársak képzésének részét.

Elérendő célok
4.5.1

Irányelvek (vagy modell tervek) készülnek a tagjelölt országok hatóságainak bevonásával, és a különböző szintű képzési elemek integrálásra kerülnek a képzésbe a projekt 4. negyedévének 1. hónapjában.

Input
Az ír szakértő és a tagországbeli twinning partnerek ellátják a tagjelölt országok szervezeteit a megfelelő szakértelemmel, és segítenek az irányelvek kidolgozásában, majd ezek képzési programokba történő beépítésében.

Az rövidtávú szakértő inputja Írországból 1 hét lesz.

Kockázatok/feltételezések 
Nem várhatók kockázatok a szakértelem átadásában. Annak eldöntése kritikusabb, hogy mely elemek képezzek a képzési kurzusok részét a különböző szinteken.

4.6. alkomponens: segítségnyújtás az oktató szoftver kiválasztásában és a szoftver megvásárlása

Célkitűzés
Oktató szoftver felhasználása az új szolgáltatási modell oktatására.

Kapcsolódó tevékenységek 
4.6.1 Oktató szoftver kiválasztása 

A tagországbeli twinning partnerek segítenek a tagjelölt országnak a megfelelő oktató szoftver kiválasztásában a képzéshez – a beazonosított képzési és munkaerő piaci igények alapján. A nyújtott támogatás segíteni fogja a tagjelölt országot a tenderezésben, (mely nem képezi a Twinning Megállapodás részét).

Elérendő célok
4.6.1 A twinning szakértők segítségnyújtására a projekt 2. negyedévének 2. hónapjában kerül sor. 

Input
Az 1. komponensben (az otthoni központból) és végül a 2. komponensben részt vevő szakértők segítségnyújtása tanácsadói alapon fog működni. Nincsenek erőforrások allokálva kifejezetten szakértői hetek formájában.

Kockázatok/feltételezések 
Nem várhatók kockázatok. 

5. Az ÁFSz irányítási rendszerének korszerűsítése

Az új szolgáltatási modell bevezetését a kirendeltségek vezetési, irányítási rendszerének korszerűsítése is támogatja. Ennek keretében megvalósuló tevékenységek:

· vezetők képzésének megszervezése; 

· változás-menedzselési modellek végrehajtása; 

· a kirendeltségek belső szervezetének felülvizsgálata; 

· az EFQM rendszer hazai adaptálása. 

5.1. alkomponens: vezetők képzésének megszervezése

Célkitűzés
A 21 kirendeltségi vezető felkészítése új feladatukra.

Kapcsolódó tevékenységek 
5.1.1 Vezetők képzése 

A 21 kirendeltség vezetője elvégez egy egyhetes tanfolyamot. A tanfolyam alatt leadásra kerül a kidolgozott tananyag. Továbbá, a tanfolyam a változás kezelési rendszerek eszközeire, a munka terjedelmének szükséges átszervezésére, a munkafolyamatok eredményeire, a minőség javítási modellekre, a dolgozói motiváltságra és a csapatépítési eszközökre fog koncentrálni. A képzési módszertan magába foglal előadásokat, workshop jellegű tevékenységeket és nagycsoportos megbeszéléseket.

Elérendő célok
5.1.1

Sor kerül 21 vezető képzésére, és felkészítésére a projekt 5. negyedévének 1. hónapjában.

Input 

A tagországbeli twinning szakértők segítséget nyújtanak a tagjelölt országnak az egyhetes tanfolyam megszervezésében és lefolytatásában. Ennek időigénye 1 hét lesz a tagjelölt országban. 

Kockázatok/feltételezések 
Amennyiben a korábban említett kockázatok (1. és 4. komponens) megszűnnek, nem várhatók további veszélyek.

5.2. alkomponens: korszerűbb irányítási modellek bevezetése

Célkitűzés
Változás-menedzselési modellek kidolgozása.

Kapcsolódó tevékenységek 

5.2.1 A változás menedzselési modellek bevezetése 

A vezetők felelősek a változás kezelési modellek bevezetéséért – pl. minőség javítás, munkatársak motiválása, kulcs teljesítménymutatók javítása, stratégiai tervek, fejlesztési folyamatok és csapatépítés.

Elérendő célok
5.2.1

A változás kezelési modellek sikeres elvégzésének dokumentált bizonyítéka fog az FH rendelkezésére állni a projekt 6. és 7. negyedévében (a kipróbálás időszakában).

Input
Tagországbeli szakértők segítenek az FH-nak (az otthoni központból) a változás kezelési modellek bevezetésének felügyeletében.

Kockázatok/feltételezések
A kockázat az, hogy a modell bevezetésének „heti kampány” jelleggel kell történnie.

5.3. alkomponens: a kirendeltségek belső szervezetének felülvizsgálata

Célkitűzés
A kísérleti kirendeltségek munkafolyamatának átszervezése az új szolgáltatási modell követelményeinek megfelelően.

Kapcsolódó tevékenységek 

5.3.1 Az átszervezési igények meghatározása 

Minden helyi vezető beazonosítja az átszervezés, munkaterjedelem és munkafolyamat követelményeit a változás kezelési modellek elemeinek bevezetéséből nyert tapasztalatai és az új szolgáltatási modell jellemzői alapján. 

5.3.2 Szeminárium a vezetők számára 

Kétnapos szemináriumra kerül sor, melynek célja a tapasztalatátadás, valamint az átszervezési munka következő lépéseinek meghatározása. A módszertan áll majd a vezetők (4-5) előadásaiból, a csoportos és plenáris megbeszélésekből, valamint a workshop jellegű tevékenységekből. Az eredmény az átszervezés munkaterve lesz – közös elemekkel, de a helyi különbözőségek figyelembevételét lehetővé tevő lehetőségekkel is. 

Elérendő célok
5.3.1

Az átszervezési igények azonosításra kerülnek, majd átadásra az FH-nak. Ezek lesznek a szemináriumi forgatókönyvek kiinduló pontjai a projekt 6. negyedévében.

5.3.2

Az átszervezési munkaterv (részletesen 3 hónapra vonatkozóan, és vázlatos formában a következő évre) a szemináriumon kerül kidolgozásra a projekt 7. negyedévének 1. hónapjában. 

Input
Az ET (rövidtávú szakértőként) segít a tagjelölt országnak a tapasztalatátadó szeminárium megszervezésében.

Kockázatok/feltételezések 
A munkafolyamat új modelljeinek bevezetésében a következő akadályok láthatók: „A legtöbb ember akarja a fejlődést, de nagyon kevesen akarják a változásokat”. Az átszervezési és vezetői tervek egy évre előre történő kidolgozásának nehézsége jelentheti a kockázatot.

5.4. alkomponens: az EFQM rendszer hazai viszonyoknak megfelelő bevezetése

Célkitűzés
Véleménycsere ösztönzése a kirendeltségeken valamint megyei és országos szinten a teljesítmények javításáról.

Kapcsolódó tevékenységek 

5.4.1 Az EFQM rendszer bemutatása

Az EFQM rendszer háromnapos szeminárium során kerül bemutatásra országos szinten a tagjelölt országban. Az Európai Minőségbiztosítási Alapítvány kitűnő modellt ajánl az állami- és magánszervezetek önértékeléséhez. Az önértékelés (a szervezeten belül évente vagy kétévente kidolgozott jelentés formájában) elsősorban egy hatékony párbeszédet hoz létre a tanulási folyamatról felölelve a teljes spektrumot a vezetéstől a folyamatokon keresztül egészen az eredményekig. A párbeszéd lehet belső – így támogatva a szervezeti fejlődést a szervezeten belül – vagy külső – pl. a Foglalkoztatási Hivatal helyi kirendeltségei, megyei szervezetei és országos hatóságai között.

5.4.2 Az EFQM modell kipróbálása

Az EFQM modell a helyi kirendeltségek közül néhányban kerül kipróbálásra (pl. megyénként egy kirendeltségen). Ez azt jelenti, hogy pl. az ebben a kipróbálási időszakban résztvevő 7 helyi kirendeltség elkészíti első önértékelési jelentését – és valószínűleg kiértékelésre kerül a kiegyensúlyozott pontrendszer modell alapján (amelyet szintén az EFQM modell tartalmaz).

5.4.3 A kísérlet kiértékelése és az országos bevezetés tervének elkészítése 

Kiértékelésre kerülnek a kísérleti projektek és összeállításra kerül egy terv az országos bevezetéshez. A kiértékelési folyamatnak figyelembe kell vennie a jelentés megírásának időszükségletét, és meg kell vitatnia az eredményeket egy költség-hatékonyság elemzésben. 

Elérendő célok
5.4.1

A bevezetés után konszenzus alakul ki a kísérlet munkaterjedelmére vonatkozóan a projekt 5. negyedévének 3. hónapjában. 

5.4.2

Hét kirendeltség (vagy végső soron több vagy kevesebb) kerül kiválasztásra és felkészítésre a kipróbáláshoz a projekt 6. negyedévének 2. és 3. hónapjaiban. 

5.4.3

Elkészül a kipróbálás kiértékelése, valamint egy javaslat az országos bevezetéshez a projekt 7. negyedévének 3. hónapjában. 

Input
Az ET (rövidtávú szakértőként) segít a tagjelölt országnak a kipróbálás időszakának bevezetésében és előkészítésében.

Kockázatok/feltételezések 
Az EFQM modell jelentős erőforrásokat igényel – különösen az első jelentés megírásához. Fennáll egy olyan kockázat, hogy az erőforrások hiánya akadályozza a kipróbálást. 

6. Számítógépes információs rendszer

A projekt beszerzési komponense keretében összhangban az ÁFSz IT stratégiájával elkészül az ÁFSz informatikai rendszerének a kirendeltségi szolgáltatásokat támogató része. Az információs rendszer megfelel az egyéni ügyfélkezelés, az állásbejelentés hatékony kezelésének és az EURES rendszer követelményeinek. A rendszer statisztikai adatokat szolgáltat a MIR számára a kirendeltségi teljesítmények nyomon követése céljából. A feladat uniós partnerek bevonását igényli a számítógépes rendszer kidolgozásához.

A Partnerségi Együttműködés eredményei:

Segítségnyújtás az uniós partnerektől a számítógépes rendszer kidolgozásához. 

Tanácsadás a Beszerzési Szerződés hardver és szoftver vásárlási fázisában. 

6.1. alkomponens: az ÁFSz hardver-infrastruktúrájának bővítése

Célkitűzés
A 21 kiválasztott kirendeltség és az FH hardver-infrastruktúrájának bővítése a szolgáltatási modell IT támogatása céljából.

Kapcsolódó tevékenységek 
6.1.1 A jelenlegi kapacitás felmérése 

Elvégzésre kerül a jelenlegi hardver kapacitás felmérése. A felmérés a jelenlegi kapacitásra, és a rendelkezésre álló jellemzők jelenlegi használatára fog koncentrálni. 

6.1.2 Javaslat a hardver infrastruktúrára 

Kidolgozásra kerül a hardver infrastruktúra ajánlata. Az ajánlat figyelembe fogja venni, hogy a jövőbeni hardver struktúrának támogatnia kell a kapcsolódó eszközöket, és támogatnia kell a munkaerő mobilitását, valamint a szűk keresztmetszet problémáinak leküzdését.

6.1.3 Technikai specifikációk elkészítése 

Technikai specifikáció készül a munkaállomásokra (kliensekre) és szerverekre vonatkozóan.

6.1.4 Szállító kiválasztása 

A tenderezés után kiválasztásra kerül a hardver szállítója. Ez nem része a Twinning Megállapodásnak. (A fenti megjegyzés szerint a hardver szállítása egyike az 1. Szállítási Szerződés szállítási feladatainak).

6.1.5 Az üzembe helyezés folyamatának ellenőrzése 

A tagjelölt ország és a tagország twinning partnerei fogják ellenőrizni az üzembe helyezést. 

Elérendő célok
6.1.1

Kidolgozásra kerül egy jelentés a jelenlegi hardver kapacitásról a projekt 2. negyedévének 2. hónapjában.

6.1.2

Javaslatok kerülnek kidolgozásra az ÁFSz hardver infrastruktúrájának fejlesztéséről a projekt 2. negyedévének 2. hónapjában.

6.1.3

A technikai specifikációk a projekt 2. negyedévének 3. hónapjában készülnek el.

6.1.4

A szállító kiválasztása (a teljes 1. Szállítói Szerződésre) a projekt 5. negyedévének 1. hónapjában történik. Ez kizárólag a tagjelölt ország felelőssége. 

6.1.5

Az új hardvert a jelenlegi számítástechnikai rendszerhez a projekt 5. negyedévének 3. hónapjában fogják hozzákapcsolni. 

Input
A tagországbeli twinning partnerek segítenek konzultációval és tanácsadással a fent említett tevékenységekben. A tagország időszükséglete a tagjelölt országban 2 hét lesz. A tagjelölt ország felel a tenderezésért és az üzembe helyezés felügyeletéért.

Kockázatok/feltételezések
Nincsenek.

6.2. alkomponens: KIOSzK-ok beszerzése

Célkitűzés
Javítani az önkiszolgálás lehetőségeit a szervezetben KIOSzK-ok üzembe helyezésével a 21 kiválasztott kirendeltségen. Az alkomponens a hardver beszerzésére irányul.

Kapcsolódó tevékenységek 
6.2.2 Javaslat a KIOSzK hardverre 

Kidolgozásra kerül egy javaslat a 2. komponens eredményei, a kiegészítő jelentés és e komponens eredményei alapján. 

6.2.3 Technikai specifikációk elkészítése 

Technikai specifikációk készülnek a KIOSzK-ra.

6.2.4 Szállító kiválasztása 

A tenderezési folyamat után kiválasztásra kerül a hardver szállítója. (Ez a hardver szállítás az 1. Szállítói Szerződés szerinti szállítások egyike).

6.2.5 Az üzembe helyezés folyamatának ellenőrzése 

A tagjelölt ország és a tagországbeli twinning partnerek ellenőrzik az üzembe helyezést.

Elérendő célok
6.2.1

Javaslatok készülnek (egy jelentésben) a KIOSzK hardverre a projekt 2. negyedévének 2. hónapjában. 

6.2.2

A technikai specifikációk a projekt 2. negyedévének 3. hónapjában készülnek el. 

6.2.3

A szállító kiválasztására a projekt 5. negyedévének 1. hónapjában kerül sor. (Lásd a fenti megjegyzéseket a tenderezéssel kapcsolatban).

6.2.4

Az új hardver bekapcsolása a jelenlegi számítástechnikai rendszerbe a projekt 5. negyedévének 3. hónapjában fog megvalósulni. 

Input
A 6.1 alkomponensben tevékenykedő tagországbeli twinning szakértő segíti a fenti tevékenységeket konzultációval és tanácsadással. A tenderezés és a szállító kiválasztása az 1. Szállítói Szerződéshez a tagjelölt ország felelőssége.

Kockázatok/feltételezések
Nincsenek

6.3. alkomponens: a KIOSzK szoftver kialakítása

Célkitűzés
Az önkiszolgálás lehetőségének javítására a KIOSzK-ok üzembe helyezésével együtt megfelelő szoftver támogatás is bevezetésre kerül.

Kapcsolódó tevékenységek 

6.3.1 Javaslat a KIOSzK szoftverre 

Javaslat készül az 1. komponens eredményei, a kiegészítő jelentések, és e komponens eredményei alapján.

6.3.2 Technikai specifikációk elkészítése 

Kidolgozásra kerül egy tender anyag a fenti javaslat alapján. A tender anyag a Szolgáltatási Szerződés dokumentációjának részét képezi.

6.3.3 Szállító kiválasztása 

A tenderezés után kiválasztásra kerül a KIOSzK szoftver szállítója. A tender folyamat és a KIOSzK szoftver szállítójának kiválasztása egyedül a tagjelölt ország felelőssége.

6.3.4 Segítségnyújtás és a munkálatok ellenőrzése 

A kiválasztott külső vállalkozó technikai támogatást kap, és munkáját ellenőrzik.

6.3.5 A szoftver tesztelése 

A leszállított szoftver tesztelésre és beüzemelésre kerül.

6.3.6 A felhasználók képzése 

A kliensekkel kapcsolatba kerülő munkatársakat kiképzik/megismertetik az új eszközökkel.

Elérendő célok
6.3.1

A KIOSzK szoftverre vonatkozó javaslatok (egy jelentésben) a projekt 2. negyedévének 1. hónapjában készülnek el.

6.3.2

A tender anyag elkészítése a projekt 2. negyedévének 2. hónapjában a tagjelölt ország felelőssége.

6.3.3

A szállító kiválasztása a projekt 4. negyedévének 3. hónapjában a tagjelölt ország felelőssége.

6.3.4

A KIOSzK szoftver a projekt 5. negyedévének 3. hónapjában kerül kifejlesztésre.

6.3.5

A KIOSzK-ok tesztelésére és beüzemelésére a projekt 6. negyedévének 1. hónapjában kerül sor.

6.3.6

A felhasználók képzésére/eszközzel való megismertetésére a projekt 6. negyedévének 2. hónapjában kerül sor.

Input
A tagországbeli twinning partnerek segítik a fenti tevékenységet konzultációval, tanácsadással, felügyelettel, illetve bevezetési tervekkel a Foglalkoztatási Hivatal helyi kirendeltségein. A tagország szakértői időigénye 4 hét lesz. A tagországbeli szakértők nem vesznek közvetlenül részt a tendereztetésben. 

Kockázatok/feltételezések 
Nem várható komolyabb kockázat. 

6.4. alkomponens: a MIR szoftver kialakítása

Célkitűzés

A MIR bevezetésével együtt a rendszer működtetéséhez megfelelő informatikai támogató szoftver is szükséges. Az alkomponens a szoftver beszerzésére irányul és a Szolgáltatási Szerződés részét képezi.

Kapcsolódó tevékenységek 
6.4.1 Javaslat a MIR szoftverre 

Javaslat kerül kidolgozásra a 2. komponens eredményei, a kiegészítő jelentések és e komponens eredményei alapján. 

6.4.2 Technikai specifikáció elkészítése 

Kidolgozásra kerül egy tender anyag a fenti javaslat alapján. A tendereztetés a tagjelölt ország felelőssége.

6.4.3 Szállító kiválasztása 

A tendereztetés után kiválasztásra kerül a MIR szoftver szállítója. A MIR szoftver szállítása az egész Szolgáltatási Szerződés részét fogja képezni. 

6.4.4 Segítségnyújtás és a munkafolyamat ellenőrzése 

A kiválasztott külső vállalkozó technikai segítséget fog kapni, és tevékenységét ellenőrizni fogják. 

6.4.5 A szoftver tesztelése 

A leszállított eszköz tesztelésre és beüzemelésre kerül.

6.4.6 A felhasználók képzése 

A kliensekkel kapcsolatba kerülő munkatársakat képzik/megismertetik az új eszközökkel.

Elérendő célok
6.4.1

Javaslatok (jelentésben) készülnek a MIR szoftverre a projekt 2. negyedévének 1. hónapjában. 

6.4.2

A tender anyag elkészítése a projekt 2. negyedévének 2. hónapjában a tagjelölt ország felelőssége.

6.4.3

A szállító kiválasztása a projekt 4.negyedévénak 3. hónapjában a tagjelölt ország felelőssége.

6.4.4

A MIR szoftver kifejlesztésére a projekt 5. negyedévének 3. hónapjában kerül sor.

6.4.5

A MIR szoftver tesztelésre és beüzemelésre kerül a projekt 6. negyedévének 1. hónapjában. 

6.4.6

A felhasználók képzése/új eszközökkel történő megismertetése a projekt 6. negyedévének 2.hónapjában zajlik.

Input
A tagországbeli twinning partnerek segítik a fenti tevékenységeket konzultációval, tanácsadással, felügyelettel, és bemutatási tervekkel a helyi kirendeltségeken. A tagországbeli szakértői időigény 4 hét. A tendereztetés és a szállító kiválasztása a Szolgáltatási Szerződéshez viszont egyedül a tagjelölt ország felelőssége. 

Kockázatok/feltételezések 
Várható, hogy a két négyhetes szakértő – valamint a hardver tanácsadó - kiegészíti egymást (6.1 és 6.2).

7. Projektvezetés

A rugalmas, átlátható és átfogó projektirányítás érdekében az alább felsorolt tevékenységek végrehajtására került sor:

· partnerségi Szerződés elkészítése; 

· az Előcsatlakozási Szakértő (ET) megbízása; 

· Uniós projektvezetők (UP) munkaútjai; 

· irányítótestület ülései; 

· az ET nyomon követő tevékenysége a szolgáltatási modell kísérleti bevezetése során; 

· záró szeminárium. 

7.1. alkomponens: előkészítő fázis

Az előkészítő fázis célja, hogy a twinning partnerek egy közös folyamatban készítsék el a megállapodást.

Az előkészítő fázis feladatainak áttekintése még nem teljes a G mellékletben, mivel a magyar fél munkaútjai Svédországba, a munkautak Svédországból, valamint Yiborg-ból és Vejle-ből Koppenhágába még nincsenek benne elszámolva jóváhagyott költségekként.

A twinning partnerek vállalták az előkészítő fázis befejezését 2002 május 10-ig.

7.2. alkomponens: Az ET megbízása 

Az alkomponens részleteit lásd az 5. cikkben és az F és G mellékletekben. A projekt napi irányítását a magyar fél és az ET közösen végzik. 

7.3. alkomponens: az Uniós projektvezető munkaútjai

Célkitűzés
Személyes kapcsolat fenntartása - a projekt során – az FMM-mel, az ÁFSz-szel, a Delegációval, a Központi Pénzügyi és Szerződéskötő Egységgel (KPSzE) és az ET-szel a projekt céljai megvalósulásának biztosítása érdekében; a már elvégzett feladatok nyomon követése és a még teljesítésre váró munkálatok tervezése. A társprojektvezető (aki feladatait Dániában végzi és látogatásokat tesz Magyarországon) munkaútjai ugyanezt a célt szolgálják.

Kapcsolódó tevékenységek 
7.3.1 Az Uniós projektvezető munkaútjai

A tervek szerint az Uniós projektvezetőnek hat munkaútja lesz. A munkautak közül négy irányító bizottsági megbeszélésekhez kapcsolódik.

7.3.2 Az Uniós társprojektvezető munkaútjai 

A tervek szerint az Uniós társprojektvezetőnek négy munkaútja lesz. A munkautak irányító bizottsági megbeszélésekhez kapcsolódnak. 

Elérendő célok
7.3.1

Hat munkaút a projekt 1, 3, 4, 5, 6 és 8. negyedévében. 

7.3.2

Négy munkaút a projekt 1, 4, 6 és 8. negyedévében. 

7.4. alkomponens: Irányító Testület ülései

Célkitűzés
7.4.1.

Az Irányító Testület nyomonköveti a projekt munkálatainak haladását, értékeli a célkitűzések teljesülését és ellátja a projektirányítást a munkálatokra vonatkozó stratégiai irányelvekkel.

Elérendő célok
7.4.1

Öt irányító bizottsági megbeszélésre kerül sor a projekt 1. negyedévének 3. hónapjában; a projekt 3. negyedévének 1. hónapjában; a projekt 4. negyedévének 1. hónapjában; a projekt 6. negyedévének 1. hónapjában; és a projekt 8. negyedévének 1. hónapjában.

7.5. alkomponens: az ET nyomon követő útjai kinevezésének lejárta után

Célkitűzés
Az ET nyomon követő tevékenysége a szolgáltatási modell kísérleti bevezetése során.

Kapcsolódó tevékenységek

7.5.1.

Az ET, mint rövid távú szakértő hat munkautat (egyhetes látogatások) tesz Magyarországra. Ő vesz részt a projekt kísérleti fázisában és annak kiértékelésében valamint az EFQM modell magyarországi alkalmazásában.

Elérendő célok
7.5.1

Hat munkaút a projekt 5. negyedévének 2. hónapjában, a projekt 5.negyedévének 3. hónapjában, a projekt 6. negyedévének 1. hónapjában, a projekt 6. negyedévének 3. hónapjában, a projekt 7. negyedévének 1. hónapjában, és a projekt 8. negyedévének 1. hónapjában. 

7.6. alkomponens: záró szeminárium

Célkitűzés
A projekt eredményeinek értékelése.

Kapcsolódó tevékenységek

A záró szeminárium megszervezése a tagjelölt és az uniós ország szakértőinek közreműködésével (az Irányító Testület tagjai és a közép távú szakértők).

Elérendő célok
A záró szemináriumra 2004 júniusában kerül sor. Az értékelés és eredmények fontos alapot képeznek az új szolgáltatási modell és a számítógépes információs rendszer országos bevezetéséhez.

Egyéb megjegyzések 

Az ütemtervek és tevékenység táblák részletesebb áttekintését lásd az F mellékletben. Az F melléklet (a) pontja tartalmazza a twinning tevékenységek áttekintését mind a 7 komponensre vonatkozóan. Az F melléklet (b) pontja tartalmazza a twinning tevékenységek áttekintését beleértve a konkrét szakértői heteket és az egyéb tevékenységekre szánt heteket. Továbbá, ez a melléklet ad áttekintést a twinning tevékenységek és a szállítói és szolgáltatási komponensek összefüggéseiről.

Az egyes vállalt feladatok átfogó felelősségének áttekintését lásd a G mellékletben (a részletes költségvetéssel és a vonatkozó felelősségkörökkel együtt).



 Az elvárt eredmények között szereplő projekt negyedévek a projekttevékenységek kezdetére vonatkoznak, vagyis azt a negyedévet és hónapot jelölik meg, amelyben az ET megkezdi a feladatainak ellátását. A tervek szerint a tevékenységek 2002. szeptemberében indulnak.





